text:
ORANJESTAD, 07 oktober 2020. Segun resumen di awe por tuma nota cu mas persona ta sigui recupera, un total di 35 persona awe a recupera, tin un total di 25 caso nobo di Covid-19, di cual tur ta residente, ("positivity rate" bou residente ta 18%). E total di casonan activo a baha cu 10 persona y ta na 424 awe, total di testnan haci ta 229, testnan haci bou di residentenan na laboratorio di hospital ta 141 y total di caso di fayecimento relata na Covid-19 ta keda 31.
Hospital ta informa cu tin un total di 25 persona interna di cual 9 ta den cuido intensivo y 16 ta isola riba piso general.
Ban sigui cuida, Aruba ta conta cubo pa sigui maneha y controla e virus di Covid-19.


c: text/html

text:
El a ilustra tres portada di revista FOCUS y cada un tabata un etapa special den su bida. Riba e special di ‘throwback’ awe lo trece bek e entrevista di Jerusha Rasmijn ‘manera el a sali publica’ den edicion di september 2015, celebrando e tempo ey 20 aniversario di revista FOCUS.
Desde cu Jerusha Rasmijn a conkista e corona di Reina di Carnaval di Aruba 1987, el a comberti di anochi pa mainta den un persona super popular y pa pone e cherry riba e bolo, ta ora el a haya su corona como Miss Aruba 1992. Un hende muher den luz publico pa mas di 28 aña, unda actualmente e ta manehando e departamento di Aruba Convention Bureau di ATA, como ACB Conference & Events Manager. E ta defini su mes como un muhe mas sigur ¡ Un mama, yiu, ruman y tanta agradecido. Orguyoso di su pais. Un amiga y un colega incondicional, leal, positivo y dedica na su pasion pa bida y profesion cu semper kier brinda tur dia lo mihor pa Aruba.
Jerusha a ilustra tres portada di revista FOCUS y cada portada tabata special, unda a ilustra un etapa den su bida. Un mama, esposa un amiga incondicional. El a crece y por a refleha, felicidad, paz y trankilidad. Tempo cu el a sali riba portada, despues di su divorcio, tabata un etapa dificil, pasobra ora tin divorcio semper ta causa panico y inseguridad. El a tuma e responsabildad grandi, di ta mama soltero cu 2 yiu chikito. Despues e siguiente portada tabata un etapa importante, na unda el a evoluciona y el a siña di e experiencianan bon y menos bon, cual a pone ta mas sigur y sa den ki direccion e kier bay.
Bo a toca un premio hopi special pa FOCUS cu ta FOCUS PERSONAHE 2009 – Ki e premio aki ta significa pa Jerusha Rasmijn?
Aña 2009 un aña hopi special pa mi persona. Den mi trabou mi a wordo reconoci pa e Simon Oduber jr Award y na final di aña cu e grato sorpresa di Focus Personahe! E ta un bunita reconocemento presenta pa un di e prome revista local cu mas di 20 aña di existencia, cu ta reconoce talento y e profesionalnan local y semper ta destaca den un of otro forma. Ta un elogio pa mi a worde reconoci como muher den mi profesion y den tur mi etapanan!
E portada di juni 2004 tabata unda bo a dicidi pa ta soltero atrobe… awor despues di 11 aña bo ta soltera ainda?
Si soltero, pero cu un compromiso fuerte y firme cual ta mi dos yiunan. Esey ta un compromiso pa semper, nan ta mi razon di bida, mi inspiracion y mi forza cu mi ta lanta tur dia y sigui dilanti den tempo bon y menos bon tambe. Mi no ta kita e posibilidad di por conoce un persona den futuro.
Bo carera profesional – ki ta bo posicion actual na ATA y ki ta bo reto como muhe profesional y mama…!
Hende muher mester constantemente keda on top, mehora y supera e expectativanan. E balans di maneha tempo entre responsabilidad di famia, cuido, educa y guia mi yiunan pa por cumpli cu mi reponsabilidad como mama y mi carera. Pa mi por a logra esaki mi mester menciona un danki pa apoyo incondicional di Teresa (nani) y mi mama, ya cu su sosten mi por a logra.

robotstxt: allowed

filter: keep


text:
ISBN: 978-99904-2-207-8
Wazo riba ròndu
$ 0,00 O.B Excl.
Fls 0.00
Elis Juliana (1927) ta un kuentista famoso, un poeta konosí i un konosedó di kultura. Elis Juliana a risibí entre otro Premio Cola Debrot na 1973 i 1977, Chapi di plata na 1986 i Zilveren Anjer na 2008.
Wazo, esta Elis Juliana, a keiru rònt Kòrsou, studia hende i opservá nan den nan bida diario. Den 121 kuenta, ku humor i ironia, Wazo ta deskribí vários forma di pensa, sinti i komportá di nos hendenan i di diferente otro nashonalidat ku a biba den su bario. Wazo riba ròndu ta respirá e ambiente i e papiá ku zjeitu di añanan sesenta di siglo 20 na Kòrsou.
Out of stock
Compare


text:
E prome potretnan di e matrimonio di e Prome Ministro di Reino Uni, Boris Johnson, y Carrie Symonds a surgi mustrando e recien casanan ta wak otro romanticamente. E imagennan saca den e hardin di Downing Street a wordo publica despues cu No10 finalmente a confirma, cu e pareha a casa durante un ceremonia chikito na Westminster Cathedral ayera tardi, cu un celebracion mas grandi planea pa e proximo zomer. E pareha a compromete na Mustique na december 2019 y tin un yiu di 1 aña di edad.
Carrie Symonds di 33 aña, a luci un shimis di canchi blanco di Costarellos, cu costa £2,870 y un corona di flor blanco riba su cabes, mientras e ta mira cu amor su casa den e hardin ilumina pa e solo. Boris Johnson, a bisti un suit scur, y pa e ocasion special aki ta parce cu el a borstel su cabey, cu semper ta mustra bruha. Johnson, di 56 aña, ta e prome Prome Minister cu a casa mientras e ta den su funcion desde Lord Liverpool na 1822. E matrimonio di Johnson y Symonds tabata seis dia despues, cu nan a manda un ‘save-the-date’ pa e invitadonan, pa mantene diasabra 30 di juli, 2020 liber pa nan celebracion matrimonial.


text:
Pandora Papers ta e nomber cu a duna e investigacion periodistico basa den un importante filtracion di documentonan confidencial di 14 proveedor di servicio offshore dedica na creacion di empresanan na paisnan manera Panama, British Virgin Isles y Bahamas. Na Spaña, El País y e cadena di television La Sexta ta partners den e proyecto aki, cu a conta cu e colaboracion di mas di 600 periodista di 117 pais bou coordinacion di International Consortium of Investigative Journalists (ICIJ). E otro medionan cu a participa den e proyecto, considera e colaboracion periodistico mas grandi di historia, ta inclui entre otro: Le Monde (Francia), The Guardian (Reino Uni), The Washington Post (Merca ), L’Espresso (Italia) y La Nación (Argentina).
Den e transcurso di casi dos aña, a analisa mas di 11,9 miyon file, incluyendo documentonan di texto, spreadsheets, emails y imagennan. Tin oprichtingsaktes, lista di accionistanan, factura, paspoort, registro di biahe… Hunto nan ta forma un snapshot instantaneo di e banda scondi di e finanzanan internacional y clarifica e secretonan di e paraisonan fiscal y e profesionalnan cu ta fungi como un brug. E leak ta apunta na mas di 27.000 compania crea entre 1971 y 2018, y alrededor di 30.000 di nan beneficiarionan. Entre nan tin 751 empresa vincula cu Spaña.
Cua ta e figuranan publico relevante cu ta aparece den Pandora Papers? E investigacion a revela e bienes secreto, acuerdonan confidencial y fortunanan scondi di e rico- y poderosonan: mas di 330 politico y personanan cu cargonan publico (90 di nan Europeo), 15 Hefe di Estado na Latino America ta entre e figuranan actual y pensionado, 46 lider empresarial Ruso rico cu influencia grandi politicamente, y 133 multimiyonario di e lista di e riconan di e revista Forbes.
Riba e escenario internacional, den e nombernan destaca ta inclui e presidente Chileno, Sebastián Piñera, ken a sconde shares di un empresa minero, ex-managing director di Fondo Monetario Internacional Dominique Strauss-Kahn, cu a evita di paga impuesto tempo cu e tabata traha como consultant. Tambe t’ey e Rey di Jordania, Abdullah II, hunto cu su 30 empresanan y tres mansion na Malibu, y e prome minister Checo, Andrej Babis, cu a utiliza un network offshore pa cumpra un chateau cu tin un cinema y dos piscina.
Rey di Jordania, Abdullah II Andrej Babis Ex-prome minister Britanico Tony Blair y su casa Cherie Raffaele Amato Claudia Schiffer
Tambe ta aparece ex-prome minister Britanico Tony Blair y su casa Cherie, cu a cumpra un edificio victoriano na Londen balora na $ 8,8 miyon (€ 7,6 miyon). Tambe tin e figuranan di criminal manera Raffaele Amato, e capo di e mafia di Camorra Italiano cu a inspira e pelicula Gomorra, y cu a wordo deteni na e ciudad Spaño Málaga na 2009. Tin algun strea di e mundo di moda y entretenimento tambe manera Claudia Schiffer, Julio Iglesias y Shakira. Entre e caranan conoci di e mundo di deporte ta aparece e nombernan di Carlo Ancelotti y ex- entrenado di FC Barcelona Pep Guardiola.
Julio Iglesias Shakira Carlo Ancelotti Pep Guardiola Luis Miguel
Den e investigacion Pandora Papers a revela e nomber tambe di e cantante, Luis Miguel, cu a cumpra na 2013 su yate Sky a traves di un empresa fantasma yama, Skyfall Marine Limited, crea p’e hunto cu su ruman Alex Basteri y su ex-asistente Joe Madera. Luis Miguel ta aparece, cu 50 mil shares como e unico doño di e compañía, segun un aandeelbewijs fecha 13 di juni 2013. Segun e documentonan obteni pa El País, Skyfall Marine a wordo crea cu un solo proposito: cumpra Sky. Den e documentonan tambe ta constata cu e placa pa e compra ta bin di e fortuna personal di Luis Miguel.


text:
Oranjestad-Comienso di e siman aki Parlamento di Aruba a cuminsa trata e tema di Serlimar. Un tema cu a causa hopi reaccion den pueblo, particularmente na momento cu a haci e anuncio di cambionan di tarifa entrante 1 juli 2018. Durante reunion publico tocante Serlimar, Fraccion di MEP a entrega Mocion No. 5, cual a wordo sosteni unanimamente, cu ta urgi pa esnan cu ta ricibi mesun servicio di otro compania no mester paga dos biaha pa e mesun servicio.
“Mi kier a gradici minister encarga cu Infrastructura pa entrega na parlamento e documentonan relaciona cu nos preguntanan manda por escrito, y tambe pa considera locual ta biba den nos comunidad relata na locual a wordo anuncia pa 1 juli 2018, y pa duna nos un presentacion cu posibel alternativa”, Parlamentario Daphne Lejuez di fraccion MEP ta comenta. E parlamentario ta haya cu nos tur ta responsabel pa maneho di desperdicio, semper y cuando esaki ta wordo refleha na un manera husto unda tur hende ta contribui. E compania responsabel pa maneha esaki na nomber di gobierno, mester pues haci e na un forma eficiente y efectivo pa asina por mantene su costonan di operacion na un nivel cu por cobra tarifanan socialmente responsabel.
Parlamento por medio di Mocion No. 3, a pidi minister pa bin bek parlamento cu su plan, mirando cu e minister a presenta su intencion y ainda falta pa formula e detayenan, pa asina por haya aprobacion di parlamento, mirando cu esaki lo por tin efecto riba presupuesto di nos Pais y siguramente un efecto financiero riba nos comunidad. “Tambe a pidi minister pa duna un tempo amplio pa por conscientisa comunidad di su maneho, y pa e motibo aki minister a informa cu su intencion ta pa cuminsa cu su maneho nobo, unabes aproba, na maart 2019,” segun Parlamentario Lejuez.
Parlamentario Lejuez a trece dilanti durante e reunion publico cu e compania en cuestion lo mester a bira ‘self sustainable’ financieramente desde 2005, pero e ultimo 13 añanan ta ricibi subsidio di gobierno pa por opera. Pues e pregunta cu a surgi ta si e maneho di e compania aki, cu mester hiba un maneho financiero sin ganashi, tabata uno optimal, eficiente y efectivo, y como tal e parlamentario a dirigi preguntanan tocante e maneho financiero di e compania durante e prome tanda.
Maneho financiero socialmente responsabel
“Minister a contesta mi preguntanan pa locual ta e aumento di e costo pa e Raad van Toezicht cu a aumenta di 250 florin pa miembro pa reunion, awor pa 2.000 florin pa miembro pa luna”, Parlamentario Lejuez ta bisa. El a sigui splica cu: “Mirando cu segun e mandatario tabata tin hopi trabou pa trece e cuentanan anual retrasa di Serlimar na ordo – cu el a presenta tambe ‘ter inzage’ na parlamento pa 2012-2015, y ta sinti cu un suma fiho pa e miembronan di Raad van Toezicht lo yuda maneha e costo di e hunta aki.”
Pa loke ta trata e reduccion di entrada di 2016-2017, esaki ta pa motibo cu no tabata cobrando agresivamente. Y pa loke ta Seroe Teishi, segun e mandatario, e ta un post cu ta perde placa y ta hustamente gobierno por medio di landsbijdrage ta contribui pa asina e costo aki ta mas pagabel. E alternativanan cu gobierno a presenta ta un tarifa fiho di 25 florin pa residencial y 35 pa comercial di cual pa residencial 17.50 lo bay pa colecta y 7.50 pa procesa desperdicio.
Mocion pa no cobra cliente di otro compania dobel
Mocion No. 5 entrega por medio di fraccion MEP a tene cuenta cu tin un grupo di ciudadano cu ta haci uzo di otro companianan cu no ta Serlimar pa recogemento di sushi. Cu e intencion actual di gobierno, manera delinea pa Minister di Desaroyo Teritorial, Infrastructura y Medio Ambiente den parlamento, ta pa cobra tur ophaalpunt residencial, sin diferencia si nan ta cliente di Serlimar of no, pa e servicio di colecta y procesa desperdicio. Fraccion MEP a trece dilanti cu parlamento su interpretacion di e ley Landsverordening instelling Servicio di Limpiesa di Aruba, di acuerdo cu e principio di igualdad, ta cu actualmente tin base legal den e ley actual sin necesidad di cambio, pa un ciudadano haci uzo di e servicio di recogemento y procesamento di sushi di otro companianan cu no ta Serlimar sin tin mester di paga dobel.
Presentacion di alternativa
Tambe minister a menciona intencion pa cobra turista 2-3 dollar adicional den e passenger tax, y lo kier extende esaki tambe na pasahero di crucero, como tambe introduci tarifanan ora di importa vehiculo pa asina contribui na final di e bida di e vehiculo ora e mester wordo procesa como desperdicio. “Nos ta consciente cu mester contribui na un solucion pa desperdicio di Aruba y cu gobierno tin como tarea pa percura pa nos biba den un ambiente limpi, sano y saludabel den harmonia cu nos medio ambiente y naturalesa. Pero un solucion asina mester ta uno husto y pagabel, pa duna un servicio eficiente, y efectivo. Unda cu e compania estatal encarga cu e servicio ta hiba un maneho financieramente responsabel mirando cu su meta no ta uno pa produci ganashi,” parlamentario Lejuez ta splica.


text:
Prome Minister Evelyn Wever-Croes: Reunionnan di Prome Minister durante e di 74 Reunion General di Nacionnan Uni: UN SIMAN INTENSIVO PERO HOPI FRUCTIFERO CU BON PALABRACIONNAN HACI PA PAIS ARUBA
Prome Minister Evelyn Wever-Croes:
Reunionnan di Prome Minister durante e di 74 Reunion General di Nacionnan Uni:
UN SIMAN INTENSIVO PERO HOPI FRUCTIFERO CU BON PALABRACIONNAN HACI PA PAIS ARUBA
Durante e siman di 23 pa 27 di september, a tuma luga na New York e di 74 Reunion General di Nacionnan Uni (‘General Assembly’). Como parti di Reino Hulandes, Aruba ta forma parti di Nacionnan Uni y a base di esaki ta atende reunionnan aki.
Den e siman cu a pasa, Prome Minister Evelyn Wever-Croes a atende varios reunion riba e tema di Sustainable Development Goals SDG’s, Metanan di Desaroyo Sostenibel. Ta trata di e 17 metanan cu Nacionnan Uni a stipula pa crea un miho mundo pa 2030 cuanan Aruba tambe ta compremeti pa cumpli cu nan. Metanan manera Combati Pobresa y Hamber, Bon Educacion, Awa di calidad pa tur hende, Posicion di Hende Muhe y Oportunidad pa Hende Muhe.
E dos ultimo puntonan Prome Minister a indica cu tawata esunnan di mas importante y a elabora mas hopi riba nan den varios reunion na unda cu a yega na palabracionnan hopi interesante. Nacionnan Uni por yuda Aruba desaroya maneho riba e tereno aki.
E tema di corupcion y bon gobernacion tambe tawata temanan importante di discucion den e reunionnan na Nacionnan Uni incluyendo digitalisacion y e-Government. Banda di varios reunionnan di Nacionnan Uni, Prome Minister a reuni cu World Economic Forum (WEF) y cu e organisacion OECD na unda tambe a toca e temanan menciona y a haci palabracionnan hopi interesante.
Prome Minister, probechando tambe cu presente na e Asemblea General di Nacionnan Uni tawata tin varios lider di diferente pais den region, a tuma e oportunidad pa reuni cu varios pa trata e tema di Venezuela. Prome Minister a reuni cu e Embahado di Reino na Washington na unda Prome Minister a ricibi un ‘update’ amplio riba e ultimo desaroyonan.
Tambe e mandatario prinicipal di nos pais a atende un reunion riba tereno ministerial di Caribe cu Under Secretary of State David Hale. Un reunion hopi importante cu a wordo trata tambe den cuadro di Reino.
Finalmente, un otro reunion di Reino cu a wordo atendi ta un reunion entre Su Mahestad Willem Alexander y Reina Maxima hunto cu e Prome Ministernan di e 4 paisnan di Reino Hulandes na unda a trata e relacion di Reino en general y e cooperacion entre e paisnan den Reino.
“Di parti di Aruba, mi a trece padilanti cu loke mi mester ta espacio y tempo pa nos cumpli cu e palabracionnan cu nos a haci pa asina nos saca Aruba for di e problemanan financiero. Mi a enfatisa cu Aruba ta bayendo den e bon direccion cu un economia creciente, turismo ta creciendo y desempleo ta bahando. Y pa loke ta trata e situacion financiero di nos pais, mi a indica na nan cu Gobierno actual a bin di deficitnan di 300 pa 400 miyon florin durante e Gobierno anterior. E Gobierno actual a baha esaki te cu 25 miyon florin e aña aki”, Prome Minister a duna di conoce.
Awo Gobierno ta trahando riba e prome presupuesto balansa pa Aruba despues di hopi tempo. E presupuesto balansa ta pa 2020 caba. E punto aki tawata necesario y importante pa trece padilanti den e reunion pasobra e mal maneho financiero door di e gobierno anterior a cuasa hopi desconfiansa den Aruba di parti di Hulanda. Awe Aruba ainda tin di lucha cu e desconfiansa aki y bringa contra e desconfiansa cu a wordo crea door di e gobierno anterior y pone orden den e situacion financiero di pais Aruba.
“Mi ta mira atras riba un siman hopi intensivo y na mes momento hopi fructifero cu bon palabracionnan haci pa pais Aruba”, Prome Minister Evelyn Wever-Croes a duna di conoce.
Riba e potret: Secretario General di Nacionnan Uni, Rey Willem Alexander, Reina Maxima, 4 Premier di Reino, PM Evelyn Wever-Croes di Aruba, PM Leona Marlin Romeo di Sint Maarten, PM Eugene Rhuggenaath di Corsou y PM Mark Rutte di Hulanda. Tame riba e potret, Minister Blok di Hulanda y Minister Kaag di Hulanda.


text:
Oranjestad -Recientemente a tuma lugar e prome reunion di planificacion pa e proyecto di
SISSTEM (Sustainable Island Solutions for Science, Technology, Engeneering and Math) cu lo
inicia na september proximo na Universidad di Aruba. SISSTEM a wordo financia pa e 11 fondo di
Desaroyo Europeo cu 13 miyon Euro.
SISSTEM Steering Committee
Minister Ruiz-Maduro ta informa cu a forma un Steering Committee di SISSTEM cual su meta ta pa
monitor e desaroyo di e proyecto y e fondonan cu Union Europeo a pone disponibel. E Steering
Committee ta consisti di e siguiente personanan: sr. David Akopyan UNDP Resident Representative
a.i. y sra. Sharifa Ali-Abdullah Assistent Resident Representative di United Nations Development
Program (UNDP), Professor Buys, Professor Gielen y sra. Karine Op de Beeck di Katholieke
Universiteit (KU) Leuven di Belgica, sr. Glenn Thode, sr. Patrick Arens y sr. Eric Mijds di
Universidad di Aruba. Ademas nos tin como miembronan di e Steering Committee, e
representantenan di Departamento di Asuntonan Economico (DEACI), Sra. Maria Dijkhoff-Pita
Directora di DEACI y sra. Vivian Loopstok-Geerman Hoofd Afdeling Sustainable Development
Planning na DEACI.
Proyecto SISSTEM
E proyecto SISSTEM ta consisti di dos parti:
1. E programa academico cu ta wordo prepara den cooperacion cu KU Leuven y Universidad di
Aruba. E parti aki a inicia y e prome aña di e ‘Bachelor Program’ ta cla pa cuminsa na september
awor na Universidad di Aruba.
2. E parti di renovacion di Maria Convent patras di misa San Fransisco na Playa. E renovacion a
wordo programa pa por cuminsa na aña 2020. Monumenten Bureau y DOW tambe lo ta envolvi
cu e proyecto aki como cu e edificio di Maria Convent ta un edificio monumental. E parti di e
proyecto aki ta inclui tambe laboratorionan modular, ekiponan pa laboratorio, muebles y IT. Parti
B di e proyecto lo wordo maneha door di UNDP su oficina na Trinidad & Tobago.
E financiamento di e proyecto ta bini di Union Europeo y ta costa aproximadamente 25 miyon
florin.
Bishita cerca Minister Presidente
E representantenan di UNDP a usa e oportunidad cu nan ta na Aruba pa haci un bishita cerca
Minister Presidente Sra. Evelyn Wever-Croes pa asina por a informe tocante di e desaroyo di e
proyecto di SISSTEM. Alabes a hiba combersacion riba e anvancenan y implementacion di e
Comision di Sustainable Development Goals di Gobierno.
SISSTEM ta cuadra den e Maneho di Inovacion y Maneho Economico
E mandatario ta subraya cu e proyecto SISSTEM ta pas den e programa di inovacion di Gabinete
Wever-Croes y den e Maneho Economico 2019-2022. Ministro di Finansa, Asunto Economico y
Cultura encarga cu e cartera di e fondonan Europeo ta sostene e proyecto di SISSTEM y ta
sumamente contento cu e planificacion di e proyecto a inicia.


text:
Polis a topa cu e auto na Moko y a detene 2 sospechoso mientras cu e di 3 a logra core bay.
Diamars atardi a drenta informe di un caso di ladronicia unda e sospechosonan a comete un ladronicia y a huy den e Nissan Cube A10187. Ta asina cu un hende na Malmokweg un hende kier bende un celular y a pone e anuncio di e venta aki riba un portal. Un interesado a yama y a palabra cu e bendedor pa e cumprador por bay cerca e bendedor. Na momento di e cumpramento e supuesto cumprador a haya e celular den su man y esaki a core sali bay sin paga y a subi den e Nissan Cube A10187. Mesora Central di Polis a emiti un boletin pa tira bista riba e auto aki. Un patruya atento a logra para e auto aki na Moko pero e 4 sospechosonan cu tabata den e auto a core bay. Polis a core nan tras y a logra captura 3 di nan y a confisca e auto. Di e 3 nan captura un di nan a ser laga den libertad pero e otro 2nan si a ser deteni. E sospechoso cu a core bay ta un conosido di polis y un momento of otro lo capture.


text:
Anochi den hotèl, desayuno, sena i karchi di entrada den un pakete: Renaissance Curaçao Resort ta anunsiá su pakete ‘stay-over’ pa e gran konsierto ‘Caribbean Queens’
Anochi den hotèl, desayuno, sena i karchi di entrada den un pakete:
Renaissance Curaçao Resort ta anunsiá su pakete ‘stay-over’ pa e gran konsierto ‘Caribbean Queens’
Willemstad – AUG – Den gran antisipashon pa e anochi di Caribbean Queens, Renaissance Curaçao Resort ta anunsiá su pakete ‘Stay-Over’. Disfrutá di e konsiertonan i hospedá e anochi. Renaissance Curaçao Resort ta ofresé un kamber double bálido riba djasabra dia 26 di ougùstùs pa únikamente $162 pa persona den kamber dòbel. E pakete- pa persona- ta inkluí akomodashon den e Deluxe Ocean view room, desayuno, un sena na Nautilus Restaurant òf Xquisit Restaurant i un entrada general pa e konsierto Caribbean Queens. E pakete aki ta inkluí impuesto i kargo di servisio. Tuma nota ku e oferta aki ta bálido únikamente pa e anochi di 26 di ougùstùs. Lo mester presentá un identifikashon bálido na momentu di check-in.
Riba djasabra dia 26 di ougùstùs Renaissance Curaçao Resort ta presentá 3 dama den konsierto, kada un di nan ku nan propio agrupashon musikal. Mafalda Miguel, Shirma Rouse i Izaline Calister. E Ocean Front Park na Renaissance Curaçao Resort lo keda kombèrtí den un anfiteater pa presentá Caribbean Queens. Si ta deseá di keda anochi adishonal, esaki lo ta $145 pa kamber, inkluyendo desayuno pa 2 persona. Preis pa e anochi adishonal ta ekskluí kargo di servisio. Renaissance Curaçao Resort a pone un kantidat limitá di kamber disponibel pa kompletá e eksperensia di Caribbean Queens. Pa reservashon por yama 4355000.
Karchi general pa Caribbean Queens ta kosta Nafl 55 i ta optenibel na Mensings Caminada, Bruna i 24 Uur uit de Muur. Ticket VIP lo wòrdu bende eksklusivamente na frontdesk di e hotèl. Karchinan VIP ta inkluí 2 bòter di bebida, 2 snacks i seating preferensial. Pa mas informashon tokante benta di karchi, VIP òf e konsierto por bishitá e página di Facebook di Renaissance Curacao Resort. Lo tin parkeo grátis den e garashi di stashonamentu. Renaissance Curaçao Resort ta invitá tur fanátiko i amante di bon músika pa forma parti di un anochi ku sigur lo ta sumamente spesial!


text:
DEN HAAG – Sekretario di estado Sander Dekker di Enseñansa, Kultura i Siensia (OCW) ke invertí mas den idioma papiamentu den enseñansa na Boneiru. Ku esaki e ta aseptá e konseho di Taalunie, asina e ministerio ta konfirmá.
E sekretario di estado ta bai papia ku skolnan na Boneiru tokante e manera kon e enseñansa di idioma mester ta den práktika. Tin dos ròl importante pa dos grupo di eksperto, un pa hulandes i un pa papiamentu. “Na final ta e skolnan mester disidí kon ta parti e oranan di lès”, segun un bosero di ministerio di Enseñansa.
Idioma strañero
Na mayoria di skolnan bonerianu ta duna lès na hulandes for di grupo 5. Si ta na Taalunie, lo duna lès na hulandes for di grupo 1.
Hellmuth van Berlo, investigadó di Taalunie: “Mirando e situashon na Boneiru kaminda ta papiamentu ta e promé idioma lokal, ta mas mihó pa bo skohe hulandes pa idioma di skol for di grupo 1. Na prinsipio bo por duna enseñansa na hulandes, pero bo mester tene kuenta si ku e idioma di skol ei ta un idioma straño.”
Material na papiamentu
Taalunie ta skohe pa hulandes komo idioma di instrukshon pasobra esaki desena di aña ta e kaso kaba. Ademas tin masha poko material skibí na papiamentu, Van Berlo ta haña: “Bo ta mira un diferensha masha grandi den e oferta i kalidat di buki di mucha. Bo no ta keda kla solamente ku tradukshon, ta trata di kreamentu di material skibí na papiamentu. Esaki ta tuma tempu.”
Material nobo
Tur hende no ta di akuerdo. Ruben Severina, presidente di Fundashon Splika, ku su fundashon ta lucha pa rekonesementu di papiamentu komo idioma ofishal den reino. “Mi ta haña ta ko’i kèns ku papiamnetu lo ta muchu limitá pa ta idioma di enseñansa. Nan a basa nan mes riba un investigashon di añanan ’90. Entretantu a sali hopi material nobo.”
Státùs
Taalunie ta konsehá pa duna atenshon èkstra na papiamentu. Pero e materia idioma hulandes ta haña mas atenshon atrobe ku papiamentu mes. Van Berlo por imaginá su mes ku esnan di habla paiamentu ta haña ku ta tene nan idioma abou. “E miedu ei t’ei i mi ta komprond’é tambe. Tur dos idioma ta importante riba e isla, pero nan ta hunga diferente papel. Pa mi hulandes tin solamente e ròl di idioma di skol.”
Idioma strañero
Severina: Mi por komprondé pakiko a skohe pa hulandes sí, pero lo mi tabata ke pa a duna atenshon igual na tur dos idioma. Hulanda no ta e di dos idioma na Boneiru, esei ta un eror klásiko di pensamentu. Hulandes ta un idioma strañero den Karibe.
Invertí èkstra
Kon ku bai bini mester invertí èkstra tambe den papiamentu, esei Van Berlo tambe ta haña. “E esensia di e konseho no ta ku ta invertí ménos den Papiamentu, sino ku mester invertí mas den desaroyo di idioma. Espesialmente di papiamentu.” No a konvensé Severina: “Mi ta kere ku Taalunie no por a superá e idea di hulandes komo un idioma mas grandi.”
Outor: Pieter Hofmann


text:
Skohe bo próksimo outo! Sra. America Ramirez a gana e di 133 KIA Cerato Koup di Carnaval Casino
Skohe bo próksimo outo! Sra. America Ramirez a gana e di 133 KIA Cerato Koup di Carnaval Casino
WILLEMSTAD/ JUL 2017– Djárason alarma di e ‘Win a Car Mystery Jackpot’ a bolbe zona i anunsiá e di 133 ganador di un outo na Carnaval Casino. Sra. America Del Carmen Ramirez a purba su suerte ku apénas $0.20 i bai ku e bunita Kia Cerato ku tabata pa algun siman riba e plataforma na Carnaval Casino. Mesora hostessnan a aserká sra. Ramirez pa felisit’é i naturalmente selebrá e momentu ku a bai kompañá ku un bríndis di bon suerte. Sra. Ramirez tabata kompañá pa su kasá ku a djòin e selebrashon. Aktualmente Carnaval Casino ta den su kampaña ‘Spin & Win’ i ta regalando hopi premio tur siman, ku sorteo tur djasabra 9’or, 10’or i 11’or di anochi. Ademas, e próksimo ganador di un outo por skohe su mes outo. Na momentu ku e alarma di ‘Win a Car’ zona, ehekutivonan di Carnaval Casino lo aserká e ganador ku 3 maleta -den kada maleta tin un modelo di outo; por skohe entre Cerato, Nissan òf Sportage. E chèns aki ta úniko i lo keda brindá eksklusivamente na ganador #134.
Dibertí, pero semper responsabel! Carnaval Casino ta felisitá Sra. America Del Carmen Ramirez ku su outo nobo. Masha Pabien! Riba fotonan athuntu por haña un impreshon di djarason mainta ora ku Sra. America Del Carmen Ramirez a gana e di 133 KIA Cerato Koup!


text:
Minister Ursell Arends: ---*Pa por sigui opera e RWZI-nan, ta bay rekeri un inversion cuantioso
All Stories
El a gana cu un Lotto Loco ---ORANJESTAD (AAN): E atardi pa anochi di Diasabra 9 di October tabata uno hopi druk na Aruba.
Prijs di petroleo ta mantene control riba produccion mundial manca ----*Agricultura, pesca y cria ta bira esencial pa bienestar di comunidad ---*Hende mester bolbe campo y lama pa industria y oficina por sobrevivi
ORANJESTAD (AAN): Siman a habri cu 21 persona recupera y un total di 6 caso nobo di COVID-19 cu a keda registra di cual tur ta residente.
Minister Rocco Tjon : - *Na inicio di e pandemia e total tabata na 10.777 persona
ORANJESTAD (AAN): Tabata 3 siman (18 september) pasa cu Minister di Turismo y Salud Publico sr. Dangui Oduber a haci e prome 2 entreganan den e “beroepsbeoefenaar” nan registro como profesional den cuido reconoci door di AruBIG.
ORANJESTAD (AAN): Un di e weganan popular di Lotto keto bay ta Zodiac.
ORANJESTAD (AAN): Daryl Lue ta manager di e tres plantanan di procesamento di awa residual na Aruba, RWZI (Rioolwaterzuiveringsinstallaties) a reitera cu e planta di Bubali ta over-capacita.
Caso di Diadomingo anochi na Paseo Herencia
ORANJESTAD (AAN)- Den un ambiente masha ameno rondona di su famia y conocirnan, Sra. Sera Oduber a celebra su cumpleaños.


text:
Entrega buki na BNA den vakantie sin paga boet
Entrante diaranson 28 di juni miembronan di Biblioteca Nacional Aruba (BNA) por entrega buki sin paga boet. Esaki ta posibel te diabierna 25 di augustus.
Acuerdo cu Carleton University
Recientemente Minister di Enseñansa Michelle Hooyboer-Winklaar a logra formalisa un acuerdo importante cu Carleton University di Ottawa, Canada. E acuerdo aki ta e di 5 acuerdo cu ta keda formalisa entre pais Aruba y un instituto di enseñansa superior na Canada.
Anochi Intercambio Informativo #StudiaNaHulanda sumamente exitoso
Recientemente Ministerio di Enseñansa conhuntamente cu Departamento di Enseñansa a presenta un anochi informativo caminda hopi studiante hunto cu nan mayor a ricibi diferente informacion di Arubalening, pero tambe a haya presentacion di e hoben di Corsou Eldrion Regina.
Wetgeving Kinderopvang (doc)
Ordenansa nacional (ley), Landsverordeningen (wetten)
Studiantenan di IPA ta presenta proyecto di finalisacion di estudio
Instituto Pedagogico Arubano (IPA) ta invita henter e comunidad di Aruba pa asisti diaranson awo, dia 28 di juni 2017, na e presentacion di e proyectonan di finalisacion di estudio di e studiantenan di cuatro aña.
Intercambio Informativo #StudiaNaHulanda
Ministerio di Enseñansa conhuntamente cu Departamento di Enseñansa lo tene un anochi di intercambio informativo pa tur esnan cu ta bay studia na Hulanda e aña aki.
Studiantenan den dialogo cu minister Yrausquin (parti 2)
Den Haag – Recientemente Minister Plenipotenciario Juan David Yrausquin a tene un serie di encuentro cu e studiantenan di Aruba na Hulanda. E ultimo encuentronan a tuma lugar na Enschede, Amsterdam, Utrecht y Rotterdam.
“Op kamers” na Hulanda
Den Haag – Tur aña un cantidad grandi di studiante di Aruba ta bay Hulanda pa sigui cu un estudio avansa. Como sosten na e studiantenan aki, Gabinete di Aruba (Arubahuis) ta encarga e studiementoren pa duna informacion di camber den nan region.
Exitoso congreso di IPA
Instituto Pedagogico Arubano (IPA) y su Centro di Investigacion y Desaroyo di Enseñansa (CIDE) den colaboracion cu Ministerio di Enseñansa recientemente a tene un congreso sumamente exitoso riba tereno di enseñansa y investigacion.
Ley di kinderopvang aproba den Parlamento
Dia 5 di juni, Parlamento di Aruba a trata dos ley presenta pa Minister di Enseñansa, Michelle Hooyboer-Winklaar.
Lesa mas


text:
ORANJESTAD, Aruba: Pa 2 aña largo a traha duro riba e di dos edificio nobo di Hospital. Awe un y tur por admira un joya di edificio. Hospital ta orguyoso di mira cu e edificio ta kedando cla y cu pronto lo por cuminsa haci uzo di dje. Personal medico y hopi empleado di hospital ya caba por a cana rond y admira e diferente pisonan den e edificio pa asina nan cera conoci cu e cambionan.
Director encarga cu cuido medico di Hospital, Ezzard Cilié, ta contento di mira con leu nan a yega desde cu a start sali cu e proyecto grandi y importante aki. Pa cu esaki Cilié y Hospital completo ta haya importante pa comunidad di Aruba tambe mira con e edificio nobo ta kedando. Dia 1 di augustus 2017 Hospital lo tin un asina yama “Open House” pa comunidad di Aruba parti mainta, unda cu pueblo mes lo por mira con bunita e edificio nobo ta di paden y pafo. E “Open House” lo ta di 9:00 AM te cu 12:00 PM. Pa e “Open House’ por haci uzo di e parkeo di e edificio nobo y ta pasa na e entrada principal di nos Spoedeisende Hulp nobo.
Durante e “Open House” e bishitantenan lo ricibi un “mini tour” duna pa un guia di Hospital den nos Spoedeisende Hulp nobo y alabes por mira tur e facilidadnan cu departamento di maternidad nobo tin pa ofrece. Si pa motibo di tempo no ta posibel pa contesta tur pregunta of si e preguntanan p.e. ta hopi tecnico lo tin un box disponibel pa asina por haci esaki via un formulario y lo manda e contesta durante e dianan cu ta sigui.
Mirando cu ta un Hospital ta pidi encarecidamente pa no acudi e “Open House” aki cu mucha.
Hunta di Directiva sigur kier a haci uzo di e momento aki pa bisa danki na cada persona cu di un of otro manera a haci e proyecto di e edificio nobo aki posibel. Aruba ta cla pa un era nobo den cuido medico na Hospital.


text:
Showing 1–12 of 55 results
Awe no ta mi dia!$ 0,00 O.B Excl.
Fls 0.00
Derrick D. Barnes
Mi kèts ta tur na lodo.
Mi baiskel su tayer ta flèt!
Awaseru a bati mi, daña mi pèchi, nada prèt.
Kiko mas por bai robes awe?
Beibi su promé buki Bestia$ 6,87 O.B Excl.
Fls 12.50
12-18 luna
Pa beibi, peuter i kleuter ta importante pa na sierto momentu nan siña palabra nobo. E seri E promé Stapnan ta kuadra ku e desaroyo natural akí. Kada buki den e seri ta riku na imágen saká di e mundu di bo yu. Mucha ta loko ku e buki nan akí pasobra nan por deskubrí asina tantu den nan.
Kon bo por yuda bo beibi òf kleuter mas mihó ?
– Bòltu blachi di e buki huntu ku bo yu. Bo por pidi bo yu mustra un sierto bestia òf bo mes ta mustra un i pidi bo yu pa menta e nòmber.
– Abou na kada página tin ehèmpel di pregunta ku bo por hasi bo yu. Na kuminsamentu lo bo tin ku yuda, pero mashá lihé bo yu mes lo por kontestá. Asina for di chikitu bo yu ta siña pensa e mes.
Beibi su promé buki Palabra$ 6,87 O.B Excl.
Fls 12.50
12-18 luna
Pa beibi, peuter i kleuter ta importante pa na sierto momentu nan siña palabra nobo. E seri E promé Stapnan ta kuadra ku e desaroyo natural akí. Kada buki den e seri ta riku na imágen saká di e mundu di bo yu. Mucha ta loko ku e buki nan akí pasobra nan por deskubrí asina tantu den nan.
Kon bo por yuda bo beibi òf kleuter mas mihó ?
– Bòltu blachi di e buki huntu ku bo yu. Bo por pidi bo yu mustra un sierto bestia òf bo mes ta mustra un i pidi bo yu pa menta e nòmber.
– Abou na kada página tin ehèmpel di pregunta ku bo por hasi bo yu. Na kuminsamentu lo bo tin ku yuda, pero mashá lihé bo yu mes lo por kontestá. Asina for di chikitu bo yu ta siña pensa e mes.
Bich’i Kandela i Bèshi Mora
Fls 5.30
Un kuenta di tribu pemon
Riba un biahe largu un bich’i kandela ta topa un mata di bèshi mora ku ta trat’é ku mashá kariño i pidié pa kasa kuné. Pero e bich’i kandela no ke tende nada di kasamentu ku un mata asina bieu i korkobá. Despues di poko tempu e bich’i kandela ta bolbe topa ku e bèshi. Esaki a kambia bira un mata mashá bunita i e bich’i kandela ta sinti duele ku e no a kasa kuné.
Bula basora$ 0,00 O.B Excl.
Fls 0.00
Erin su ruman muhé grandi ta bai kasa.
Erin lo logra haña un regalo spesial p’e?
Lesa tokante e ambiente di preparashon pa e kasamentu i siña di un tradishon spesial.
Djadumingu e mihó dia$ 0,00 O.B Excl.
Fls 0.00
Juwanda G. Ford-Williams
Ilustrashon di Colin Bootman
Dikon djadumingu ta dje bon ei ? Buska pa sa dikon e mucha den e kuenta akí ta pensa ku djadumingu ta e mihó dia di siman.
Djòsi Djaka ku Mimina Makaku
Fls 5.30
Ruthie Pantophlet
Ariadne Faries
Mimina Makaku delegá kasi flaku a namorá dje djaka ku ta biba den dak.
Pero Djòsi Djaka ku ta biba den dak tin hinteramente un otro smak.
E muchanan den rònchi$ 0,00 O.B Excl.
Fls 0.00
E muchanan ta pasa mashá dushi ta bisti welita su pañanan! Ta unda nan ta bai bistí dje forma ei?
Elmer
Fls 7.50
David Mckee
Elmer i Tawela Eldo
Fls 7.50
David Mckee
Elmer ta bai bishitá su Tawela Eldo. E ta haña mashá prèt pa kòrda Eldo tur e kosnan ku nan sa hasi huntu. Ma di bèrdat Eldo ta lubidá tantu manera Elmer ta pensa? E por ta bieu, pero al fin al kabo ta olefante e ta. I olefante no ta lubidá nunka. N’ ta asina ?
Otro buki di Elmer, e famoso olefante teduki ta: Elmer, Elmer riba staka.
Elmer riba staka
Fls 7.50
David Mckee
Elmer su fènnan lo gusta e kuenta akí di tur hende su olefante favorito. E yagdónan ta bini i tur olefante ta preokupá. Elmer, e olefante teduki ta bini ku un plan pa nèk e yagdónan. Pero kos no ta sali manera e ta pensa…
Gabriela i e simianan di felisidat$ 0,55 O.B Excl.
Fls 1.00
Maria Diwan, Ariadne Faries, Diana Pinto
Talbes nos tin ku kustumbrá ainda ku un mucha komo pionero. Gabriela ta ofresé nos e posibilidat ei. Un mucha muhé ku hopi kurashi ku sa ku e por salba su bario Marshibista di polushon i hasié limpi i kolorido bèk, ta logra ku yudansa di su pueblo i di naturalesa mes. Gabriela ta un bunita historia di aventura i fantasia pa rebibá naturalesa.
Pa mucha, mayor, edukadó, guiadónan en general e buki akí ta ofresé asina tantu material dushi pa kòmbersá ariba i sigui krese. E historia ta aplikabel pa Kòrsou … bon mirá pa henter mundu. Gabriela, un invitashon pa drenta milenio nobo kuidando naturalesa, ta stima bida. Abo tambe ?


text:
BONEIRU.
ULTIMO ORA
Santana di auto horta deskubri den kunuku den besindario di bario mexico.
Awe tardi algun persona y polis a deskubri un santana di auto den un kunuku parti noord di bario di mexico
A deskubri sigur 2 tercel ku a wordu horta ultimamente, lamentablemente ya nan a wordu mal pluma.
Tambe a hanja kadaver di un otro auto mas na e sitio.
Polis nan sa den ki direkshon nan mester buska e sospechoso nan kaba segun nos fuente nan.
A hanja e tercel blou B-5120 ku a keda horta ayera tambe y ya nan a pluma esaki bai ku hasta e motor.
Investigashon ta den full swing.
Pueblo ta sklama pa detenshon kuminsa kai pa kaba.
FUENTE: AIMED AYUBI.
NOTISIA KU BO POR KONFIA.


text:
ORANJESTAD – Tabata reina un entusiasmo grandi bou habitantenan di e bario Roncado na Paradera despues cu Roberto Lejuez a cende e prome luz LED di caya. Bou aplauso el a baha for di e vehiculo di ELMAR unda el a wordo ricibi pa Prome Minister Mike Eman, iniciador di e programa Luz den Bario.
Siman pasa luz a yega na un otro bario di Aruba, danki na e maneho di Gabinete Mike Eman II di cambia tur luz di caya pa LED, cu ta uno mas eficiente y ta baha e gastonan. “Enbes cu nos ta paga menos placa na ELMAR pa e coriente di luz di caya, nos a mantene e presupuesto ey y pone puntonan di iluminacion nobo den barionan cu ta biba den scuridad, manera Roncado,” Eman a splica e habitantenan presente.
Habitante Stanley Nieuwkerk tabata hopi contento cu e luz den bario di Roncado y a gradici e mandatario den nomber di e habitantenan. “MinPres masha danki. Hopi danki pa bin den nos bario, danki pa e luz cu nos tabatin hopi mester di dje door di e scuridad aki. Awo nos por cuminsa cana anochi tambe. Nos ta hopi contento di berdad”. Na mesun momento el a entrega un peticion di e habitantenan di e bario na Prome Minister Eman. Esaki ta un peticion pa pone asfalt den e caminda di tera cu ta pasa den e bario di Roncado. Ya caba, segun Nieuwkerk, a yega di haci un peticion similar na un otro Gobierno, pero ta spera cu awo nan peticion lo bira realidad. “Nos ta masha agradecido, y nos sa cu trabou tin y ainda falta. E luz tabata un sorpresa, pero hopi agradecido. Sigui haci e bon trabou,” Nieuwkerk a bisa.
Habitantenan manera Elizabeth Roja y Roberto Lejuez a expresa nan felicidad pa yegada di luz. “Mi ta hopi contento pasobra a wordo priminti cu nos lo haya luz y el a yega. Awo nos ta spera riba e asfalt. Nos sa cu e por tarda un rato, pero nos ta haye si. Nos ta sigui confia riba e partido berde.” Roberto Lejuez di su banda a bisa cu e mes tin 8 aña bibando ey y ta danki cu e bisiñanan ta pega cu otro, cu e scuridad por a wordo wanta. “Awor cu luz esaki ta mehora e calidad di bida di tur esnan bibando eybanda.”
Prome Minister Mike Eman a bisa e habitantenan cu e luz pa bario ta un obligacion di Gobierno, pero cu e ta contento cu ora nan cumpli cu un obligacion, esaki ta wordo aprecia. “Danki pa bini hunto awe nochi pa nos celebra e momento aki,” el a bisa e publico presente. “Nos prioridad ta pa mira con nos por trece un miho calidad di bida den tur bario di Aruba.” El a papia di e diferente proyectonan cu a haci pa barionan manera luz, troittoir, mini cancha deportivo, asfalt, verkeersdrempel, embeyecemento di area, infrastructura y mucho mas.


text:
Den partido POR su plan di gobernacion ‘Vision 17-21 Hunto Nos POR’ tin informacion detaya di con POR lo atende pa mehora diferente aspecto di importancia den nos comunidad. Pa loke ta e seccion di transporte, tin diferente desaroyo cu lo bay wordo crea pa mehora nos sistema di transporte den tur aspecto.
POR den e proximo gobernacion lo bay modernisa nos leynan di aviacion conforme reglanan y rekisitonan di ICOA. Percura pa nos sistema di registracion di avion bira mas competitivo. Profesionalisa nos Departamento di Aviacion Civil pa esaki por cumpli cabalmente cu su tarea di supervisa nos sector di aviacion. Tambe hopi importante ta pa sostene plannan di inversion den mehoracion continuo di facilidadnan, operacion y servicio di nos aeropuerto. Sostene plannan di inversion den ekipo y tecnologia moderno pa loke ta servicio di trafico aereo. Unabes cu e proyecto di “surveillance” (radar) keda finalisa, lo inicia negociacionnan cu gobierno di Hulanda y Corsou pa expande espacio aereo di Aruba.
Lo stimula y incentiva iniciativa priva pa sigura conexionnan aereo rendabel y competitivo entre islanan ABC. Implementa e rapport “Maritieme Toekomst van Aruba” (MTA) cu e meta pa engrandece importancia di sector maritimo pa nos economia y sigura uzo safe di nos awanan y sin afecta nos medio ambiente marino. Sostene proyecto di fast ferry entre islanan ABC cu e port of call di Aruba situa na San Nicolas. Promove registracion di barconan di cual e doñonan ta di exterior. Continua y finalisa e proceso di independisacion di Departamento di Nabegacion.
Den consulta cu stakeholders lo formula y implementa un plan strategico di mobilidad. Punto di salida principal ta cu tur districto y bario mester conta cu servicio di transporte publico confiabel y puntual cu ta cumpli cu necesidad di nos comunidad. Modernisa nos leynan di transporte publico y profesionalisa Departamento di Transporte Publico pa asina por combati e fenomeno di taxista pirata y tur otro incumplimento cu regla na un forma efectivo.
E meta di e articulo aki ta pa trece informacion di e plan cu POR tin pa e proximo gobernacion mas cerca di bo. Un plan cu ta consisti di hopi lunanan di dedicacion y consulta cu diferente gruponan den comunidad. Pues e ta un plan hinca den otro cu prioridadnan cu comunidad a indica y un plan cu tin e adelanto di e individuo na prome luga. E plan completo ta obtenibel riba pagina di Facebook di POR.


text:
Tur storia tin su origenHistoria di Aruba su servicio di aviacion
E storia di aviacion na Aruba ta uno bastante interesante. Nos ta sia por ehempel di e prome avionetanan cu a aterisa riba nos isla, te cu e ultimo desaroyonan cu a hiba Aruba su servicio di aviacion na un otro nivel, cu progreso consistente.
Combersando cu Mauricio Boekhoudt, Consehero di e Directiva di Aeropuerto, nos a explora y siña hopi mas di Aruba su aviacion cu masha tiki hende awendia tin conocemento riba dje. E desaroyo di Aruba su servicio di aviacion a crece inmensamente durante e ultimo añanan, reflehando su importancia grandi den crecemento socio-economico di nos isla.
Ta asina cu pa prome biaha den Aruba su historia na aña 2020, nos a haya nos mes den un situacion caminda nos mester a cera nos portanan pa nos bishitantenan rond mundo por medio di e di e pandemia COVID-19.Riba 25 di Mei 2020, gobierno di Aruba a anuncia cu nos isla tin e situacion local controla y por cuminsa tuma pasonan pa habri frontera bek. Aruba Airport Authority NV [AAA] a keda den contacto cu tur aerolinea cu ta partner y tambe stakeholders cu a wordo afecta door di e impacto global riba trafico aereo desde comienso di e crisis di COVID-19.Mirando cu turismo ta di suma importancia pa Aruba su economia, ta asina cu AAA lo sigui ta un parti integral den e proceso di recuperacion economico di nos isla. Awor nos ta haya nos mes den un era caminda nos mester casi cuminsa di nobo, habri nos portanan bek na mundo, man den man cu protocolnan di implementacion extensivo di salud y siguridad cual ta wordo prepara entre e partners di e industria. E magnitud y impacto di e crisis no a cambia e relacion di AAA cu e aerolineanan y al contrario esaki a fortalese e laso entre aeropuerto y aerolineanan por medio di identifica meta y balornan comun.
AAA ta para tras di e mensahe principal como destinacion pa traha cu e aerolineanan den e forma mas proactivo cu ta posibel, y ta asina cu trahando hunto nos lo sobre sali, yamando nos bishitantenan un bes mas bon bini na nos dushi isla Aruba den un forma sigur y responsabel pa un y tur.
Den e video aki boso por siña un poco mas tocante e prome etapa y prome añanan cu Aruba su servicio di aviacion a inicia, for di Waf Paardenbaai na Oranjestad, e prome avionetanan cu a aterisa nos isla, te cu e prome operacionnan oficial di nos prome aeropuerto cual tabata tin e nomber di Dakota Airport. Disfruta di un poco di Aruba su historia y comparti esaki cu bo amigonan y sernan keri. Keda pendiente pa hopi mas contenido informativo riba eAmigo!


text:
Oranjestad – Siman pasa Minister Otmar Oduber a reuni cu e Scheepvaart Beveiligings Commissie caminda a elabora riba diferente temanan di impotancia pa loke ta trata seguridad nacional. Importante pa bisa ta cu Aruba ta wordo usa como un ehempel den nos region pa loke ta cumpli cu e International Ship and Port Facility Security Code (ISPS).
Presidente di e comision, Alto Comisario Dolfi Richardson a indica cu esaki ta un di e reunionnan structural cu ley ta prescribi. Cada determinado tempo e comision mester informa e mandatario riba e progresonan cu ta tumando lugar den e comision.
Diahuebs mainta nan a reuni cu Minister Oduber y a informe unda nan ta na e momentonan aki como tambe riba e puntonan cu mester bay pone atencion den e proximo lunanan.
Sr. Richardson a indica cu hopi di e discusionnan cu ta tuma lugar ta di caracter confidencial mirando cu ta atende cu puntonan sensitivo y pesey no por informa riba e contenido di e reunionnan, si el a bisa cu ta trata aki di puntonan relaciona cu seguridad na nos wafnan, aeropuerto pa mehora esakinan y pa ta sigur cu Aruba ta cumpli cu ISPS.
Ultimo bishita cu Aruba a ricibi di coastguard Mericano tabata hopi positivo, nan tabata hopi contento cu e progreso cu Aruba a logra durante aña y hasta ta usando Aruba como ehempel na paisnan den nos region pa con pa ta ISPS compliant.


text:
Oranjestad-“E desaroyo cu nos a inicia for di october 2009 den tur sentido a resulta manera nos a desea. E ta completamente diferente cu nos a conoce bou di gobierno di MEP. Specialmente, pero no solamente, den asuntonan cu mas pueblo a rechasa di MEP. Den forsa di compra cu bou di e ultimo gobierno di MEP a bay atras cu mas cu 25%, bou di gobierno di AVP a bay dilanti cu mas cu 20% caba. Y esey ta sin conta con prijs di awa y coriente a baha pa tur hende dos aña pasa. Y ainda falta. Pasobra nos a haci esaki un prioridad di gobernacion di AVP. No solamente e empleadonan di gobierno a bay dilanti cu 5000 florin pa aña. Nan pensioen cu tabata bay bancarota, awor ta sigura pa benidero 25 pa 30 aña. Pensionadonan y trahadornan den sector priva pa prome biaha den historia di nos pais, a haya directamente for di caha di gobierno un ayudo substancial. Pero nos no ta cla. Ainda falta, pasobra nan mas cu tur otro grupo den comunidad mester di bay dilanti awor cu AVP ta den gobierno.” Asina Rene Herde’ a declara durante di preparacion pa e ultimo dianan di tratamento di presupuesto 2015. Den e ultimo dos dianan e lider di fraccion tabata traha mas tras di cortina y solamente tabata visibel pa calma cos den sala di parlamento ora ela bay for di man.
FUTURO
Rene Herde’ a splica cu e prome añanan di gobernacion tabata pa saca nos pais for di e buraco di desempleo, bancarota, corupcion, stagnacion di economia, persecucion personal y abuso cu placa di pueblo cu tabata sosode bou di gobiernonan di MEP. Rene Herde’: “Nos pais no tabata tin futuro pa niun hende. Ta dolor so tabata reina tur caminda. Apesar di e consehonan pa bin cu medidanan pisa y kita hende for di trabou na 2009, gobierno di AVP a scohe pa saca nos pais for di e crisis prome, pone nos hendenan bek na trabao, habri e refineria, mehora forsa di compra di tur hende, hasta esnan cu un “onderstand” y cuminsa sigura tur hende un miho futuro. Pasobra e caminda nos dilanti pa Aruba, no por ta manera e caminda cu nos a laga atras. Hamas nos por bay bek eynan.” Rene Herde a sigui enfatisa cu e problemanan cu finansa publico cu tin awor aki no ta bay kita Aruba for di e caminda cu nos a scohe. E ta bay dura kisas mas tempo. Pero e caminda pa futuro ta fiha. Hamas nos lo por ni pensa di bay bek na e tempo di MEP. Nos a y ta traha pa mas oportunidad pa tur nos hendenan di tur bario pa miho oportunidad den y door di ensenansa, den mas trabou y mas seguridad den mercado laboral, den oportunidad pa habri un propio negoshi, den e seguridad di miho cuido medico y di e seguridad di un miho pensioen pa tur ora nos stop di traha. Esakinan no ta promesanan bashi. Esaki ya ta e caso pa por ehempel e pensioennan di utr trahado. E otro plannan ya ta den ehecucion of cla pa wordo ehecuta. E futuro di Aruba ta sigura! Hamas nos por bay bek y atras!


text:
KRALENDIJK – Komunidat chines na Boneiru ke pa para e ola di kriminalidat riba e isla. Segun empresario Thing Chung Yan mas doño di supermerkado i restorant chines ta haña ku no ta hasi hopi pa kombatí atrako armá. “Nan tin miedu i nan no ta ta sinti nan mes seif.”
Thing Chung Yan ta bini di un famia di empresario i e mes ta traha den konstrukshon. E sa ku den e komunidat chines ta papia hopi tokante e ola di kriminalidat. Espesialmente supermerkado, toko i restorant ta víktima di atrako armá. Hopi di nan ta den man di doño chines.
Belkis Osepa ta papia ku Thing Chung Yan
Seguridat
Korps Politie Caribisch Nederland (KPCN) ta bai duna empresario informashon tokante mihó seguridat. Hefe di reshèrshi Alwyn Braaf: “Nos ta pidi empresario i kliente pa ta alerto. Doñonan di supermerkado i restorant mester pèrkurá pa nan kompania tin bon lus i nos ta rekomendá pa pone kámara. Ounke e atrakadónan ta bisti maskarada esaki por yuda nos.”
Segun Chun Yan e empresarionan ta tuma medidanan preventivo. Hopi di nan ta pone kámara di seguridat, otro nò. “Kisas nan ta wak e gastunan, otro no sa ta ken por instalá esaki pa nan. Un kos kasi tur sa: lat òf trempan nan bùrt por yega.”
Sèn di troka
Un hòmber chines tras di bar na Peking Restautrant na Kaya Korona no ke bisa mashá tokante e atrakonan riba e isla. Algun siman pasá e restorant tambe a bira víktima di un atrako. “Si nan a kue hopi? Nò, shen dòler so. Nos ta ta tene nèt sufisiente plaka den kaha pa nos tin sèn di troka. Nan ta bini pa e plaka. Nos ta duna nan loke tin anto nan ta bai atrobe.”
E restorant tin kámara kaba. “Asta den kushina nos tin kámara”, e chines tras di bar ta bisa. “Paden i rònt di henter e edifisio (e restorant i e supermerkado Wing Cheung red.) tin diesseis kámara. E atrakadónan ta bini ku maskarada bistí. E ora ei e imágennan no ta yuda mashá.”
Sintimentu
Segun Chung Yan ta eksistí e idea ku chines ta kai víktima mas tantu ku otro hende. “Nan no ta mira solushon konkreto di polis. Nan tin miedu. Despues di un atrako e empresarionan sa ku un par di luna despues nan lo kai víktima átrobe. E sintimentu ei no ta agradabel.”
E chinesnan ta papia ku otro tokante kriminalidat i nan ta pensa ku ta hóben ku no ke traha ta kometé e atrakonan, Chung Yan ta bisa. “Henter dia nan ta kore bai bini den outo, nan tin selular i kèts karu. Nan ke haña plaka na un manera fásil. Asta si nan bai será un temporada nos mester tene kuenta ku ta surgi grupo nobo di atrakadó. No ta algu ku nos ta skapa di dje shen porshento.”
Daño
Presidente Frits van Ham di Asosiashon di Importadó i Supermerkado bonerianu (VBIS) ta bisa ku tin basta hopi miedu serka e trahadónan di supermerkado i restorant. “Nan tur ta drei wak patras tres be i ta keda vigilá hende.” Den kaso di atake armá no mester wak solamente e daño material sino tambe e daño emoshonal i síkiko. “E damanan ta masha spantá mes. Den sierto supermerkado nan ta sinta ku lomba pa porta.”
Outor: Belkis Osepa


text:
DEN HAAG – Ta nombra Alfonso Boekhoudt komo Gobernador di Aruba entrante 1 di yanüari 2017. Aruba ta aseptá esaki pasobra e nombramentu ta fiho kaba, i pa “no daña relashonnan den Reino mas tantu ainda’.
Esaki a sali for di un deklarashon konhunto di Hulanda i Aruba, ku a saka awe despues di un enkuentro entre minister Ronald Plasterk (Relashonnan den Reino) i e promé minister arubano Mike Eman.
Aruba tabata furioso tokante e nombramentu pasobra segun Eman e tabata ‘ilegal’. E promé minister a eksihí pa anulá e nombramentu, pero el a asept’é tòg.
Ta bisa ku minister Plasterk a keda sin tene kuenta ku algun kandidato arubano, entre nan minister di Finansa Angel Bermudez. Despues e minister a nominá Boekhoudt. Ministerio di Asuntunan Interior i Relashonnan den Reino (BZK) ta atmití ku nan ta konsiente ku e proseso rònt di e nombramentu di Boekhoudt no a bai ‘masha nèchi’.
E dos partidonan a palabrá ku nan lo no duna mas komentario.
Outor Pieter Hofmann


text:
Nos tur por corda cuanto fanfaria a haci ora cu e supuesto ley di cacho a pasa, despues si algun aña por mira cu ta tanto bal a bini cun’e pasobra nada no a cambia tur cos ta mescos. En cambio hasta por menciona cu awor tin mas cacho riba caya. Ta masha hopi biaha hendenan ta ser ataca pa e cachonan cu ta anda riba caya pasobra doñonan ta irresponsabel. Awe un otro victima di mordi di cacho mester busca atencion medico cu gastonan envolvi y cu ademas di esey un trauma cada biaha cu e mira un cacho!
1 thought on “Cacho riba caya a morde y ataka peaton, e mester a bay busca atencion medico urgente! Ley di cacho a ser pasa pero TANTO BAL! Tur cos a keda mescos!”
-
hende ta kria of cumpra cacho despues sea nan ta botanan paso nan no tin como pa crianan of negligencia, corda ora bo tuma un animal e ta bira un compromiso pa henter bida, e animal ta depende di bo e ta forma parti di familia, si bo no por tuma e responsabilidad, no cumpra cacho,
y sobre todo, no cria cacho pa benificio economico, e cachonan riba calle ta busca manera di come
mescos cu abo of ami, warda si hamber dal bo duro y wak si bo no ta busca comida con cu ta.


text:
Principe Felipe
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Principe Felipe (Philip Mountbatten; n. 10 di juni 1921, Corfu - f. 9 di april 2021, Windsor) tabata un principe di Grecia y Dinamarca y e casa di reina Elizabeth II di Reino Uni desde 1947 te na su morto. Desde e dia di su matrimonio e ta carga e titulonan di duke di Edinburgh, conde di Merioneth y baron Greenwich. Na 1957 ela bira alaves principe di Reino Uni. Na bida e tabata conoci na Reino Uni como principe Felipe, duke di Edinburgh.


text:
Tin un avion riba pista di aeropuerto, daña desde siman pasa. “Unda cu e ta para e no ta stroba operacion di aeropuerto completamente, pero eynan e no por keda si”, asina director di Aruba Airport Authority N.V, Joost Meijs, a contesta awe riba nos pregunta di con ta haci cu e avion awo.
Diabierna ultimo dia 8 di october pa mas of menos 6:00 pm a bati alarma na aeropuerto pa un avion cu a accidenta riba pista. Ta trata aki di un avion cu tin mas di un aña na Aruba “grounded” door di autoridad di aviacion civil. Parce cu e “landing gear” banda robes di e avion matricula N103VV a faya. Consecuencia di esaki ta cu e avion a ricibi daño n’e hala banda robes y tambe a kibra pida di e asfalt di e rampa. E hero di e landing gear a bora e rampa un poco.
No kier uza grua
Awor ta pensa pa uza un grua pa move e avion pero e pilotonan no kier, nan ta prefera pa uza ekiponan special di afo (material yena cu aire pa evita mas daño). E pilotonan tin miedo cu si uza un grua, por causa cu e banda drechi dal abou causando mas daño. No ta conoci con lo haci pa saca e fuel fo’i e banda robes.
Avion tabata geground
E avion N103VV, un Golfstream 5, no ta desconoci na Aruba, pasobra na februari 2020 e tabata den noticia pa supuesto bara di oro, cual despues a resulta di no ta berdad. Loke si ta berdad ta cu, tabatin 12 pasahero abordo na momento cu el a yega Aruba for di Mexico. Algun di e pasaheronan tabatin varios mil dollar, nada cu a surpasa e suma permiti pa ley. E problema cu e avion aki tabata cu e no tabatin su documentonan na ordo y a ‘ground’ e. E avion a keda para na aeropuerto, wardando p’e cambio di registracion Mexicano pa un Mericano.
E avion ta relativamente nobo
A traha e avion aki na aña 2016 y e prome doño tabata Sano Aviation Group. Cuater aña despues, na final di september 2020 a bend’e cu Aircraft Holding Solutions LLC, cu su base na Newark, na Merca. E avion ta di modelo 1982 Golfstream Aerospace G-1159A. E tin 21 asiento den dje y tin dos motor turbo-jet di marca Rolls-Royce. Su registracion cu Federal Aviation Administration (FFA) di Merca ta vence te cu dia 30 di september 2023.
Por sigui opera normal ainda
Director di Aruba Airport Authority N.V, Joost Meijs, a subraya awe cu nan ta bezig cu doñonan di e avion pa asina por yega na un solucion mas pronto posibel pa e problema aki. Si el a bisa cu e avion, unda cu e ta actualmente para no ta stroba operacion di Aeropuerto Internacional Reina Beatrix. E ta para riba su pianan, no riba wiel y aeropuerto mes no tin e makinaria necesario pa lant’e for di eynan, pa cual mester manda busca esaki di exterior.
Ken ta cubri e gastonan?
Joost Meijs a bisa tambe cu e accidente aki a ocasiona daño na e pista y esaki tambe ta un punto di discusion entre Aruba Airport Authority y e doñonan di e avion. Ta deliberando cu nan riba nan responsabilidad pa cu e gastonan. Mester lanta e avion c’un makinaria special lo mas pronto posibel, cu no ta obtenibel aki na Aruba, pues e mester bin di afo, cu tur e gastonan adicional cu e transporte y huur di e aparato lo trece cu ne. Aeropuerto en todo caso no tin pensa di cubri e gasto aki!
No tin deadline pero mester move pa caba si
Riba tereno operacional, e avion no ta stroba, pero si Joost Meijs a enfatisa cu e no por keda riba pista pa tempo indefini tampoco. Trafico aereo ta sigui opera normal. Pero si mester yega na un acuerdo satisfactorio pa ambos partido pa cu e avion aki. E director no kier a menciona un fecha ainda, pero el a haci un apelacion riba e compania pa move nan avion lihe. De lo contrario por sosode cu aeropuerto mes ta move, cubri e gastonan y pone e compania doño di e avion responsabel pa e gastonan adicional. Un di e avionnan asina nobo, ta costa mas of menos 40 miyon dollar, pues e chens cu e doño no lo paga pa drech’e ta minimo.


text:
sailing
-
News
Ekipo di Sailing a jega Aruba
Ekipo di World Sailing IQ Foil a yega Aruba. Team Aruba den e deporte di sailing ta cla pa cuminsa…Read More »
-
News
Protocol Federacion di Sailing, WRCA
Federacionnan di Sailing, WRCA ta presenta e protocol specifico pa nan miembronanRead More »
-
News
Protocol Federacion di Sailing, SYWA
Federacionnan di Sailing, SYWA ta presenta e protocol specifico pa nan miembronanRead More »
-
News
Protocol Sailing
COA, IBISA, FFD y DVG a bishita e deporte di sailing y haya splicacion di e deporte y con lo…Read More »
-
Lima2019
Tijn ta conta di con e la sinti pa representa Aruba
Laser Standard ta un di e disciplina nan cu tin den e deporte di Vela y den esaki nos tabata…Read More »
-
Lima2019
Un splicacion di e deporte RS:X
Un splicacion cortico di e deporte di nos medayista Panamericano Mack van den Eerenbeemt cu ta practica e deporte di…Read More »
-
Lima2019
Mack ta ricibi medaya na Lima
Momento historico pa Aruba ora cu atleta di RS-X, Mack van den Eerenbeemt ta ricibi su medaya di Brons den…Read More »
-
Lima2019
Entevista cu medayista di brons Mack
Entrevista cu nos medayista di brons Mack van den Eerenbeemt Despues di e logro historico awe aki na Paracas den…Read More »
-
Lima2019
Mack entre e miho cinco nan
Mack van den Eerenbeemt ta posiciona su mes entre e mihor cinco nan Awe den RS-X Masculino tabata falta solamente…Read More »
-
Lima2019
Un dia jen di biento na Paracas
Un dia yena di biento aki na Paracas Awe diaranson e deporte di Vela a continua caminda nos tres atleta…Read More »


text: Yamada pa heredero di difunto Sr. Antonio van der Linde, kende a nace 13 di Juni 1888 na Aruba y cu a fayese dia 23 di Maart 1954 na Aruba. (‘Sr. A. van der Linde’). Pa motibo di (un oferta di) benta di e propiedad localiza na Savaneta 258 na Aruba registra como huurgrond, bou di nr. 2.166, originalmente cu un grandura di 986m2, y cu un cas traha riba dje (‘Propiedad’), cu ta pertenece na e herederonan di Sr. A. van der Linde, tur e personanan cu ta heredero di Sr. A. van der Linde of cu den nan opinion ta considera nan mes ta co-propietario di e propiedad, ta wordo pidi pa contacta abogado señora mr. D. Carolina Lopez Paz na e bufete di abogado De Cuba Wever Attorneys at Law localiza na Caya Ernesto O. Petronia 62, Oranjestad, Aruba, mas pronto cu ta posibel, den caso cu ainda nan no a ser contacta door di dje of ainda no a tuma contacto cune. Ta wordo pidi pa trece un identificacion valido.


text:
Gobierno di Aruba na sra Marisol Lopez-Tromp TA IMPORTANTE PA FRACCION DI MAS CONOCE LEY
Lider di Partido MAS sra. Marisol Lopez-Tromp y sra.Aquanette Gun di Fraccion di MAS a manda un carta pa manda yama Minister President pa duna cuenta urgentementerelaciona cu problematica di ‘werksters’ den SKOA y scolnanpublico. Ta obvio pa tur hende cu un peticion asina no ta corecto. Sr. Miguel Mansur tambe a firma e carta, probablemente sin sa cu e peticion ta eroneo.
Den su contesta, Prome Minister Evelyn Wever-Croes a referina nos Constitucion y na e ley Instelling Ministeries, e ley di LIM. Por wordo asumi cu sra. Lopez-Tromp conoce e leynanaki. Den caso cu realmente e no conoce e leynan, Gobierno ta dispuesto pa duna e y su fraccion les den e materia aki, pa evita cu nan ta comete e mesun eror den futuro.
A base di nos Constitucion y e ley di LIM, sr.Armando Lampe ta e Minister di Enseñansa. Nos Constitucion conocesolamente responsabilidad ministerial individual. Cu e ta demisionario of no, e ta e unico minister cu por wordo invitadoor di Parlamento pa aclarea e topiconan cu sra. Lopez-Tromp ta referi na dje.
“Si realmente ta desea di haya aclareacion riba e temananimportante menciona,y sigur si tin urgencia cu ne, mi ta conseha pa den futuro cana e caminda legalmente corecto. Mi lo manda e peticion pa Minister di Enseñansa, cu e peticion pa considera e invitacion dirigi na su persona, manera mester a wordo haci den prome instante caba. Cu gusto mi lo tende siabo of bo fraccion ta desea di haya les pa evita tipo di erornanasina den futuro”, Premier Wever-Croes a finalisa. Un copia di e carta a bay pa sr. Miguel Mansur y pa prensa.


text:
UTRECHT – E Kolegio pa derecho Humano ke mas atenshon pa derecho humano na Hulanda Karibense. Esaki a sali for di un konseho di e Kolegio aki tokante e evaluashon di struktura estatal di Boneiru, Saba i Sint Eustatius.
E kolegio ta hasi algun rekomendashon na ministerio di Asuntunan Interior i Relashonnan den Reino, e Kuerponan Públiko, e Representante di Reino i Tweede i Eerste Kamer. Den e rekomendashonnan e Kolegio entre otro ta konsehá pa ‘garantisá e nivel mínimo di e derechonan den tratadonan di derecho humano i pa aspirá pa implementashon kompleto di esaki’.
Gobièrno hulandes mester bini ku motivashon fundá ora ku e reglanan den Hulanda Karibense ta diferente for di e parti oropeo, e Kolegio ta skibi. Mester investigá tambe e impakto di e efektonan riba e poblashon.
Regulashon
E Kolegio ke pa den e evaluashon investigá e motibunan pa regulashon pa Hulanda Karibense. Mester mira bon si a mantené e prinsipio di igualdat ora a introdusí lei nobo. Esaki ke men ku por tin diferensha den regulashon solamente si e situashonnan na Hulanda Karibense i Hulanda Oropeo ta asina esensialmente diferente ku ophetivamente mirá por hasi un distinshon. E Kolegio ta konstatá ku a bini regulashon riba hopi tereno, miéntras ku a primintí di mantené reserva. E islanan ta eksperienshá esaki komo arbitrario i esaki ta kousa falta di komprenshon, e Kolegio ta skibi.
Nivel di bida
E nivel di bida aktual riba e islanan ta prekupá e Kolegio: ‘E habitantenan di Hulanda Karibense ta súpdito di Hulanda i tin mesun derecho riba un nivel di bida drechi ku hulandesnan ku ta biba na Hulanda oropeo.’ Ku esaki e Kolegio no ta bisa ku e nivel di bida mester bira eksaktamente meskos, pero e ta señalá e pobresa grandi riba e islanan si. ‘Hulanda mester tuma medida adekuá pa sigurá realisashon di e derecho aki’, tin pará den e konseho.
Derecho penal
Un terser punto ku e Kolegio ta menta ta den e área di derecho penal. E kantidat di detenido na Hulanda Karibense ta relativamente haltu. Hulanda Karibense ta pará riba number dos di lista mundial ku 700 detenido pa kada 100 mil habitante, asina e Kolegio ta bisa. Ademas mester invertí den entre otro medidanan preventivo, kastigu alternativo, regulashon di TBS, derecho penal hubenil i garantia di derecho di prezu.
Outor: Jamila Baaziz


text:
Sera conoci cu e Cabrito y Carnenan di Santa Rosa
Cabrito y Carne semper a forma un parti importante di cria di bestia na mundo, como tambe na Aruba. Ta existi e creencia cu e domesticacion di cabrito y carne a sosede mas o menos 10.000 aña prome cu Cristo, den e seronan di Asia. Nan ta wordo concidera un di e mamiferonan mas antiguo domestica tanto pa produccion di carni como lechi.
E cabritonan “crioyo” cu nos tin aki na Aruba, otro islanan y paisnan Latino Americano a wordo treci pa e prome colonisadornan Spaño cu a yega den e area aki.
Actualmente na Santa Rosa nos tin 3 diferente rasa di cabrito y 1 di carne, cual cada uno ta wordo usa pa un proposito diferente.
E rasa di cabrito conoci como Anglo Nubia, desendiente di Zuid Africa ta esun mas popular na Merca y como tambe na Aruba. E ta wordo usa pa produccion di lechi cual ta di bon calidad y cu un contenido halto di vet, ideal pa traha keshi. Nan tamano ta grandi, cu horea largo, hancho y cu ta colga. Nan caracter ta uno orguyoso y elegante.
Toggenburg ta un rasa di cabrito cu ta bini for di noordwest di Suisa, di tamanjo mediano, cu lana cortico, suave y fini. Nan ta cabritonan masha docil y facil pa traha cu nan. Na Aruba nan tambe ta wordo usa pa produccion di lechi.
Tur mainta entre 7or cu 8or na Santa Rosa e cabritonan aki ta para den rij cla pa nan wordo chica y asina cumpli cu nan deber di produccion di lechi.
Otro rasa interesante ta e rasa Boergeit cu ta wordo cria pa nan carni, cual ta uno di calidad halto y masha gusta. E rasa aki ta nativo for di Sur Africa, pero a drenta Hulanda den un forma di "smokel".
Pa motibo di malesanan e rasa aki a wordo prohibi di sali for di Sur Africa , cual a haci cu un pareha Hulandes a dicidi di "smokel" algun embrio pa Hulanda. Despues di a "smokel" e embrionan, esakinan a wordo transferi pa matris di cabrito na Hulanda, creando e rasa "boer".
E carne rasa Dorper cu curpa blanco y cabes y neck preto y White Dorper cu ta completamente blanco ta wordo cria mescos cu e Boer specialmente pa produccion di carni. Un lamchi Dorper y White Dorper ta cla pa consumi despues di 4 pa 5 luna di naci.
Lechi cu wordo produci dor di e cabritonan aki por wordo cumpra na Santa Rosa hunto cu guia y conseho con pa traha bo propio keshi na cas. Nos cabrito y carnenan ta wordo bendi na criadornan cu e proposito di reproduccion.
Tur e cabrito y carnenan na Santa Rosa ta wordo cria diariamente cu hopi amor y e mihor cuminda disponibel, pa asina segura e calidad halto di lechi y carni pa consumidornan.
Algun tips con pa cria cabrito y carne :
* Traha un cura of stall adequa pa bo bestianan. Esaki ta importante pa mantene bo bestianan hunto pero tambe pa mantene animalnan peligroso lew for di bo bestianan. Corda pone un afdak unda nan por sconde pa solo of mal tempo. Baki pa cuminda y cage special pa transporta cabrito y carne ta obtenibel na Santa Rosa.
* Mantene nan cura of stall seco, ya cu esaki ta prevendi cu nan lo haya problema cu nan hoof of otro malesanan manera entro otro sarna y parasito.
* Duna bo bestianan remedi contra parasito cual ta obtenibel na veteriniario.
* Corta y cuida e hoofnan di bo bestianan. Instruccion con pa haci esaki por wordo haya na Santa Rosa.
* Cabrito y carne cu ta los den naturalesa lo come mata y flornan pero tambe mester percura pa nan tin hooi (alfalfa) y cominda concentra tur dia pa nan come.
* Semper percura pa bo bestianan tin awa fresco tur dia.
Santa Rosa ta ofrese servicio di corta hoof, pela carne y capa bestia, como tambe ta bende hooi (alfalfa), cuminda concentra y otro productonan pa cuida bo bestianan.
Pa mas informacion riba compra di productonan local y tips con pa planta na cas y cria bestianan tuma contacto cu Santa Rosa na This e-mail address is being protected from spambots. You need JavaScript enabled to view it. of sigui nos riba facebook.
"BAN SOSTENE NOS CULTURA, PRACTICA CRIA, PESCA Y AGRICULTURA"


text:
Sistema di keho
Por sosode cu diferente persona cu ta envolvi den enseñansa no ta contento cu un of otro desaroyo. Esaki por trece cun’e cu e Inspeccion por haya keho durante aña escolar. Kehonan por bin di mayor, maestro, cabesante of directiva di scol.
Mayoria keho tin di haber cu ponemento (lugar), expulsion y suspension di alumnonan. E kehonan por ta di diferente indole manera:
- Expulsion of suspension di un alumno;
- Conducta pedagogico den klas of na scol;
- Un aviso di scol relaciona cu colocacion di un alumno;
- No haya luga na scol;
- Problemanan di conducta;
- Falta di reemplaso di maestronan cu ta ausente;
- Kehonan relaciona cu examen.
Procedura
Keho di mayor
Den caso di un keho entrega door di un mayor, e procedura ta cu Inspeccion ta referi mayor na e respectivo maestro, cabesante di scol of directiva di scol si mayor no a haci esaki ainda. Si mayor a bay caba cerca maestro, cabesante of directiva di scol, e ora Inspeccion ta purba pa intermedia pa soluciona problema, despues cu a haci un investigacion profundo.
Keho di maestro y/of cabesante
Kehonan di maestronan y/of cabesante di scol ta atende nan mesora cu scol y/of directiva di scol. Diferente inspector ta atende kehonan personalmente cu scol y cu e autoridad competente.
Info / Contact
Dienst Inspectie van het OnderwijsScroll To Top


text:
Nos invitado den e programa aki ta un persona hopi speshal kual ta Sra. Luciana St. Jacoba, miho konosi kom Lulu. E tabata den e programa kaba hopi aña pasa, pero tempu a pasa i nos a bolbe entrevisté. Nos a kombersa un tiki kune riba su bida i tambe kiko ela hasi e ultimo añanan despues di su prome entrevista.
Produkshon: Fundashon Históriko Kultural Boneriano
Durashon: 54 minüt
Fuhikubo ta presentá: Luciana St. Jacoba
Nos invitado den e programa aki ta un persona hopi speshal kual ta Sra. Luciana St. Jacoba, miho konosi kom Lulu. E tabata den e programa kaba hopi aña pasa, pero tempu a pasa i nos a bolbe entrevisté. Nos a kombersa un tiki kune riba su bida i tambe kiko ela hasi e ultimo añanan despues di su prome entrevista.


text:
Dialuna anochi, entregando palabranan na ciere di Conferencia di Prensa di Gobierno di Aruba, Prome Minister Evelyn Wever-Croes a enfatisa cu ta importante pa nos pasa den e fase cu nos a drenta sin miedo, cu fe y confiansa cu e etapa aki tambe ta bay ta exitoso pa Aruba.
“Aruba ta para na momentonan hopi crucial. Den henter e crisis desde mita di maart, esaki ta un crusada hopi importante pa nos pais. Nos tawata para dilanti un dilema grandi; mantene e fronteranan cera of habri esaki cu Merca. Pa habri frontera cu Merca por trece cu n’e riesgo pa haña mas contagio di e virus corona na Aruba. Nos tin e virus caba aworaki door di nos propio residentenan.
Na otro banda, keda sin habri frontera ta crea otro problemanan entre otro problema di pobresa y di hamber. Gobierno a tuma e dilema di habri frontera hopi na serio y tambe tur consehonan y evaluacionnan cu a wordo haci.
Mirando cu Hulanda a indica cu no lo por sigui fia Aruba placa pa semper pa cubri entre otro FASE y loonsubsidie, Gobierno no a mira otro opcion cu habri e frontera. E decision aki a wordo tuma teniendo cuenta tambe cu medida y condicionnan estricto pa asina minimalisa e riesgo di importa e virus. Ora pone tur cos den balansa, riesgo, medidanan pa mitiga esaki y especialmente e extra medidanan cu a wordo introduci pa asina garantisa mas siguridad, Gobierno por bisa di a tuma un bon decision. No lo permiti nos isla pasa den hamber y pobresa mas di loke actualmente ta pasando.
Gobierno lo sigui den reunion constante y lo sigui evalua e situacion p’asina ahusta e decisionnan si ta necesario. Ta hopi importante si e rol di cada ciudadano durante e temporada aki.
Aruba ta pasando den temponan di prueba, di retonan, dificil y cu preocupacionnan na unda cada persona tin derecho riba nan mesun opinion di ta di acuerdo of no cu e decisionnan tuma. Lo mas importante ta pa no tin miedo y pa tin fe y confiansa cu e etapa aki tambe ta bay ta exitoso pa Aruba”.


text:
Minister van Heydoorn ta felisitá nos atleta hóben Matthew Sophia
Written by Khalil Guribaldi on 19 July, 2021
WILLEMSTAD – Minister di Enseñansa, Siensia, Kultura i Deporte sr. Sithree “Cey” van Heydoorn ta felisitá Matthew Sophia ku a sa di gana media di plata den e kompetensia di atletismo riba e disiplina di kareda ku obstákulo (110m Hurdle). Nos hóben Mathew Sophia a partisipá na e kompetensia den e ramo di deporte di atletismo na e kampionato Oropeo U-20 na e suidat di Estonia, Tallinn (European U20 Championships Tallinn 2021).
Den e kompetensia di atletismo nos tin vários atleta ku ta sobresalí. Nos hóbennan ta destaka di forma eksepshonal i ta representá nos dushi pais dignamante. Matthew Sophia a bin ta profilá bon den atletismo i Matthew a duna un tremendo presentashon den e tim di The Glory Runners. Federashon di atletismo ta sumamente aktivo i ta stimulá e deporte di atletismo enormemente. Pesei Matthew Sophia nasé na Kòrsou riba 17 desèmber 2003 no ta deskonosí pa nan. E hóben prometedor aki a keda di trein i motivá pa nos mes hendenan. Matthew Sophia a partisipá na diferente atividat lokal pa ku atletismo aki na Kòrsou. E talentoso yu di Kòrsou aki a biaha pa Hulanda kaminda e a bai pa representá Hulanda den diferentre torneo i kompetensia. Pa mas informashon internashonal por bishitá; https://european-athletics.com/competitions/european-athletics-u20-championships. i bishitá aki pa tuma nota di e kareda: Kareda 100m Hurdle U-20 Kampionato Oropeo
Den e kampionato Oropeo ku kategoria U-20 e a sa di konkistá e di dos lugá den e disiplina di kareda ku obstákulo (110m Hurdle). Pesei komo Minister enkarga ku deporte sr. Sithree “Cey” van Heydoorn ta sumamente kontentu i ta felisitá nos Federashon di Atletismo pero en espeshal e tim di The Glory Runners i Matthew Sophia ku e logro aki.
Pabien Kòrsou nos ta orguyoso di nos mes hendenan!
—
Sithree “Cey” van Heydoorn
Minister di Enseñansa, Siensia, Kultura i Deporte


text:
Diadomingo David Puriel a dirgi su ultimo wega pa e ekipo di Caravel. David no kier a bai den mucho detaye, pero si ta desea Caravel tur clase di exito.
Temporada 2018-2019 David a tuma Porto-Caravel over. Den e dicho temporado nan a sali campeon di Division Uno invicto y tambe a yega final Copa Betico Croes y ta perde contra Dakota y asina titula sub-campeon.
Durante pre-campeonato Copa Don Elias Mansur unbes mas ta yega final, pero ta perde e biaha aki contra RCA.
Den un combersacion e la bisa nos cu esaki no ta nifica cu e lo stop cu futbol, mirando cu e ta entrenador di e ekipo U13 di Dakota y tambe ta activo den 35+.
Nos di Futbol Aruba ta desea David Puriel tur clase di exito y cu pronto por wak e bek.


text:
Diploma
Un diploma ta un prueba skirbi cu ta indica cu un persona a cumpli cu tur e rekisitonan di un programa di estudio legalmente reglamenta, y cu e ta domina cierto materia teoretico y/of practico.
Certifica diploma
Por haya informacion tocante certificacion (waarmerken) di diploma aki:
Evaluacion di diploma
Por haya informacion tocante evaluacion di diploma (diploma waardering) aki:
Perde diploma
Por haya informacion tocante kico pa haci si bo a perde bo diploma aki:
Pregunta?
Pa preguntanan relaciona cu Diploma por manda un email na:
- diploma@ea.aw
Noticia
- Certificacion di diploma (6/25/2021)
- Convenio pa reconocimento di diploma di America Latina y Caribe (11/22/2019)
- Opleidingen die in de media geadverteerd worden (8/16/2017)
- Anuncio relaciona cu Curso (3/30/2017)


text:
Cuido curativo
-
Prome cuido
Cuido medico di e prome liña ta den man di entre otro e dokter di cas (Lista di dokter di cas). Mayoria di dokternan di cas ta afilia na Algemene Ziekte Verzekering (AZV).
-
Hospital Dr. Horacio Oduber (HOH)
-
Instituto Medico San Nicolas (ImSan)
-
Transporte (no-urgente) pa enfermo
-
Transporte pa esnan den rolstoel
-
Cuido medico den exterior
Como asegurado di e Organo Ehecutivo di AZV bo por tin derecho riba tratamento medico den exterior. Un dokter por manda bo pa mas tratamento of examinacion medico den exterior cu permiso enfatico y previo di e Organo Ehecutivo di AZV.
-
Cuido specialisa
Specialista
Pa tratamento medico door di un specialista medico, tin un cantidad di specialistanan medico estableci na Aruba (Lista di specialista).
E specialista mediconan aki ta duna tratamento medico cu un dokter di cas no por duna. Como asegurado di AZV, bo tin derecho riba tratamento medico cerca un specialista. Pa por haya tratamento medico door di un specialista mester tene cuenta cu:


text:
Door di habri e lista di rekisitonan di DIMAS (Lijst vereisten EA Arbeid in loondienst) bo ta haya sa locual cu bo mester trece.
Permiso di estadia y trabao temporal – prome peticion
Descripcion
Un permiso di estadia y trabou temporal ta valido pa un aña. Solamente un persona cu ta legal na Aruba por pidi un permiso di estadia y trabou temporal y ta depende di e oferta di e mercado laboral local. Un persona cu un permiso di estadia y trabou temporal ta haya esaki pa un cierto trabao cerca un cierto doño di trabao.
Unda pa pidi'e? / Mas informacion na
Kico mi tin di hiba cu mi?
Cuanto e ta costa?
Ta cobra Awg. 65,- ora di entrega e peticion. E suma pa un permiso ta Awg. 1.200,-. Esaki ta SIN e suma di deposito.
Cuanto tempo ta dura pa hay'e?
Ta dura 10 siman pa trata bo peticion.


text: KRALENDIJK – Resientemente a keda publiká den korant ‘Amigoe’ ku gobièrnu di Boneiru a hür 2 periodista pa fortifiká e departamentu di informashon pa komunidat. Gobièrnu di Boneiru a bai di akuerdo ku direktor Mario Gherbaz di “Bedrijf voering en ondersteuning” pa fortifiká e parti di komunikashon di “Openbare Lichaam Bonaire” (OLB) pa medio di Gherbaz, debí na falta di empleado. E direktor di B&O komienso di 2019 a kuminsá un proseso pa yega na periodista, mirando ku no tin boneriano ku por okupá e funshon loke por a komprondé. Gobièrnu di Boneiru a skohe pa René Zwart i Harald Linkels pasombra den pasado nan tin bon eksperensia ku e periodistanan. E palabrashon di trabou ta pa un durashon di 4 luna mara na 24 mil dòler. E gastu di e periodistanan ta for di kuenta di gabinete di gezaghebber i gobièrnu di Boneiru. Ámbos periodista ta bon eksperensia i ta gana mas o ménos 80 dòler pa ora, loke nan ta produsí pa gobièrnu. Na tarea ta pa distribuí informashon pa komunidat, pa medionan di prensa skirbi i digital. Ta bon pa menshoná, tantu Linkels komo Zwart ta liga ku otro website di informashon. Esaki ta nifiká ku e chèns ta grandi ku Zwart ta pone informashon riba Koninkrijksrelatie.nu, promé informá otro medionan di prensa. Meskos ta konta pa Linkels. E tipo di kosnan aki ya a sosodé den pasado.


text:
WILLEMSTAD. Korte den promé instansia mester a kai den un kaso kaminda a praktiká falsedat den hasimentu di negoshi entorno di un lote di sigaria Marlboro pa un suma di NAf 1.776.246,44 pero Superior Trading no por a kobra un parti konsiderabel dje suma pasobra doño dje negoshi ku a kumpra e lote di sigaria, a pasa parti dje negoshi silensiosamente bou di kapa di otro negoshi.
Ora ku Superior Trading a fada di warda riba pago di komo 300.000 florin ku ainda tabata falta di paga riba e lote, e negoshi ku a kumpra e sigarianan a hiba Superior Trading Korte demandando pago.
Hues a revisá tur dokumento, Hues a papia ku akountent ku a sera buki dje negoshi Sultan General Store i a konstatá ku e relato finansiero anual dje kompania no ta kompleto ki ku na final nan mester paga Superior pe lote di sigaria a rason di mas ku 1.7 mion florin ku nan a entrega den kurso di algun luna.
E empresarionan ku a demanda Superior Trading – ku un tempu tabata di famia Mansur di Aruba i talbes te ainda – famia Mohamad Khalil, kendenan a hiba Superior korte fin di aña pasá.
Khalilnan a lanta e negoshi Sultan General Store N.V. dia 11 di aprel 2005 i nan tin Sultan Trading ku ta importá Marlboro.
Dado momento e situashon a kambia ku ta Sultan tabata entrega sigaria Marlboro na Superior siendo ku den nan tempu di gloria ta Mansurnan tabatin fábrika i di sigaria.
Den kurso di tempu e negoshi di sigaria di Mansurnan a bai desmoronando i kompetensia a remplasá nan riba merkado.
Direktor di Sultan General Supermarket ta Mohamad Khalil ku el a likidá 3 aña pasá i a lanta Wholesale 2 aña pasá.
Einan e asuntu a bira un telaraña wega di mantel di paga ku cheque sin fondo a kuminsa ku un total di 7 cheque pasobra Sultan Supermarket a manda 294.840 florin riba un otro kuenta.
Dado momento Sultan a haña un kredito di 300.000 florin di banko pero no a paga debe siendo ku wes a kondena nan pa paga Superior
NAf 1.776.246,44.
Ora Superior a bai pone beslag, a resulta ku tur propiedat Sultan a pasa pa e otro kompania di nan ku yama Wholesale.
Tur e dos negoshinan ta den mesun edisifio igual ku e supermarket ku nan tin.
Khalil a demanda Superior pa lanta e beslag pero Hues no a bai di akuerdo pasobra Mohamad Khalil a regla konsientemente pa no paga Superior usando un kambio di identidat.
Khalil a splika tambe ku nan no por paga pasobra Superior no ta entrega nan sigaria foi dia dje beslag.
Hues a laga revisa e sifranan dje negoshi ku a bin ta pèrdè plaka for di 2005 e ku dado momento Khalilnan no tin entrada ni pa kumpra kuminsa, pero Hues a puntra nan ta unda a saka plaka pa paga mas ku 2 mion florin na dividendo.
Na final Hues a rechasá e demanda kontra Superior Trading pero manteniendo e obligashon ku nan tin pa paga Superior Trading.


text:
Institutions USA
Gobierno di Aruba a formalisa un acuerdo (Memorandum of Understanding (MOU) cu e siguiente institutonan na Merca.
Na Maart 2020 Gobierno di Aruba a firma un acuerdo cu University of West Florida.
- MoU University of West Florida (mar 2020)
- Website: University of West Florida
Na April 2019 Gobierno di Aruba a firma un acuerdo cu Wayne State College.
- MoU Wayne State College (jun 2019)
- Carta di Wayne State College den cual e acuerdo pa in-state tuition ta wordo confirma (apr 2019)
- Website: Wayne State College
Florida State University (FSU) ta un ‘public institution di e estado di Florida. Su ‘main campus’ ta ubica na Tallahassee (Florida) mientras cu na Panama tin un ‘international branch campus’ di FSU. Studiantenan di Caribe cu completa 60 ‘credit hours’ na e FSU campus na Panama cu un GPA minimo di 3.0/4.0 ta bin na remarca pa e ‘2+2 Scholarship program’ cual ta permiti e studiante pa transfer pa e main campus pagando in-state tuition.
- Carta di FSU Panama na Minister di Enseñansa di Aruba (feb 2015)
- Website: Florida State University – FSU
Na Juni 2016 Gobierno di Aruba a firma e prome acuerdo cu St. Mary’s College of Maryland y na April 2017 a extende e acuerdo pa 5 aña:
- MOU entre St. Mary’s College of Maryland y Ministry of Education Aruba (jun 2016)
- Announcement on website St. Mary’s
- Website: St. Mary’s College of Maryland
Na october 2014 Aruba a firma un acuerdo cu estado di South Carolina cu ta duna studiantenan di Aruba e posibilidad pa studia a base di un “in-state tuition” na universidadnan di e estado aki. Cada universidad of college di estado South Carolina mester adopta / acepta / traduci e acuerdo (Memorandum of Understanding (MOU) cu a keda formalisa.
- MOU entre estado di South Carolina y Aruba (oct 2014)
Na final di aña 2014 Gobierno di Aruba a firma un acuerdo cu University of South Carolina (USC).
- Carta di University of South Carolina (USC) na Minister di Enseñansa di Aruba cu confirmacion di e acuerdo di in-state tuition pa residentenan di Aruba (jul 2015)
- Website: University of South Carolina – USC
E Board of Trustees di Coastal Carolina University a acepta un “sister-state agreement” y ta bira cu esaki e di dos Universidad na estado South Carolina cu formalmente ta duna “in-state tuition” na studiantenan di Aruba.
- Sister-State Agreement (aug 2015)
- Carta oficial (letter that acknowledges the nonresident waiver) (may 2017)
- International Student Guide 2015-2016
- Website: Coastal Carolina University
- Facebook: Aruba at Coastal Carolina University @arubaatcoastal
Otro Colleges y Universities
- Website: College Navigator by US Department of Education
- Website: Colleges.com – find a college or university by keyword
Education Accreditation
Info / Contact
Si tin pregunta por tuma contacto cu e International Office di e instituto na unda ta interesa pa studia.Scroll To Top


text:
Tur cos a cuminsa cu e anuncio na 2006 cu JetBlue lo cuminsa bula pa Aruba for di su base, New York su John F. Kennedy International Airport (JFK), cu buelonan diario. Di biaha despues di esey na 2007 a lansa servicio semanal for di Boston (BOS), cu despues a bira servicio diario. Bo(so) ta corda e dia special na 2014 ora cu JetBlue a trece Aruba su di 1 miyon pasahero pa e aña ey pa Aruba?
Na Januari 2017, JetBlue a agrega servicio for di Fort Lauderdale (FLL), y na November 2020, a agrega su ultimo destinacion, Newark (EWR).
E network actual di JetBlue for di e area noordoost y sur for di Merca pa Aruba ta un testamento di JetBlue su confiansa continuo den e destinacion. JetBlue ta AUA Airport su carrier mas grandi actualmente, cu un market share di 27% di tur buelo cu ta sali for di Aruba. AUA Airport su partnership cu JetBlue ta hopi valioso y a crece fuerte y resiliente, specialmente durante e temponan dificil tras di lomba. Danki na e partnership fuerte crea den e ultimo 15 añanan, AUA Airport tin e confiansa cu AUA Airport lo sigui gosa di un relacion fructifero cu JetBlue pa hopi aña mas.
Felis 15 Blueversary JetBlue!


text:
WILLEMSTAD –Tin un interes mas amplio den e investigashon unda ta midi e desaroyo di studiantenan ku ta sigui enseñansa bilingual na Kòrsou. Ta trata di enseñansa na papiamentu-hulandes y papiamentu-ingles.
Kuater grupo di studiante ku ta pertenesé na tres skol i un grupo miksto ta partisipá na investigashon sientífiko ku sikólogo di skol Nihayra Leona ta realisá pa Universidat di Amsterdam. E investigashon ta bou di guia di professor De Graaff di Universidat di Utrecht.
Originalmente e intenshon tabata di hasi un investigashon na Skaih Pre-Universitario ku ta kubri e komienso di e trayekto di enseñansa bilingual (papiamentu-ingles). E investigashon lo sigui den e añanan ku ta bini. Mientrastantu e proyekto a bira mas amplio i ta inkluí studiante di otro skol tambe.
Dulce Koopman a papia ku dikólogo Nihayra Leona
E intenshon ta pa determiná kiko ta e puntonan debil ku mester ahustá. Por ehèmpel si resultá ku un dje gruponan ta kai atras ku nan desaroyo di hulandes, e skol por drecha e nivel di hulandes. “Den kaso ku e studiante ke bai Hulanda, su nivel di hulandes mester ta bon.” Si e resultado dje investigashon indiká ku serka un dje skolnan bilingual por ehèmpel e desaroyo di ingles ta keda atras, e skol por komuniká ku e otro skolnan i konhuntamente drecha e nivel. Asina Nihayra Leona ta splika.
SKAH Pre- Universitario, tin fondonan garantisá pa hasi e investigashon durante di tres aňa. “Skaih lo usa mi tèstnan, pa hasie nan parti di su asina yamá leerlingvolgsysteem. Mester haña fondo ainda pa konduí e investigashon kompleto pa e otro skolnan i tambe e grupo miksto.”
“Idioma materno tin mas benefisio”
Enseňansa den idioma materno tin mas benefisio ku solamente e aspekto di idioma. E ta un instrumento ku ta kontribuí na formashon di identidat dje alumno. Asina Aisha Leer (28) kende a sigui enseňansa básiko i avansá na papiamentu ta bisa. Aisha ta èks alumno di Skaih, ku ta ún dje skolnan ku ta partisipá na e investigashon di enseñansa bilingual na Kòrsou.
Aisha tokante di su eksperensha ku Papiamentu na skol.
Ku 5 aňa Aisha a kuminsa enseňansa na papiamentu, na Kolegio Erasmo. Despues el a bai skol básiko na papiame ntu, di klas 1 te ku 6 i VSBO, TKL na papiamentu na Skaih. Na final di su estudio na VSBO, Aisha a bai Peter Stuyvesant College. Ku su diploma di Havo, Aisha a bai Universidat di Kòrsou, pa optené su propedeuse. Na Hulanda, Aisha a gradua komo bachelor i master na Universidat di Leiden. Aktualmente Aisha ta traha na Kòrsou komo dosente partime na Skaih i ‘gastdocent’ na Universidat di Kòrsou.
“Hopi bia hende ta kere bo no por yega ningun kaminda ku Papiamentu . Pero mi eksperensha ta mustra klaramente ku si bo tin un bon base, ku ta e idioma ku bo ta papia na kas, bo por hasi e transishon hopi mas fásil.”


text:
KRALENDIJK – Suidadano Gabriël ‘Gaby’ Felix den un karta pa prensa ta papia tokante e palabra responsabilidat, e stürwil i e guía den nos bida.
“Responsabilidat ta algu ku den un komunidat organisá, ordená i eduká, ta deber ku kada un di nos komo suidadano mester tin i mester kargé kompletu pa buena marcha di nos mes i esnan ku ta dependé di nos.
Sin sentido di responsabilidat un komunidat tiki tiki, poko poko i sigur ta bira bruá i ni maske sobrá suidadanonan sí hasi nan esfuerso, lo yega un dia ku tur hende lo sinti e konsekuensianan pisá.
For di chikí, nos mayornan ta siña nos ku un bida sin responsabilidat nó ta ideal i ku esaki lo no funshoná tampoko den bo esfuerso nan pa bo logra loke bo ké den bida.
P’esei nan a siña nos:
• Rèspèt pa otro si bo tambe ké wòrdu respetá.
• Den tempu bon, kòrda warda pa tempu di sekura.
• Sòru di hasi bo bèst na skol, pasó sin preparashon bo chèns di logro den bida lo por keda limitá.
• Kuida bo salú dor di kuida bo manera di kome, bebe, kore outo, etc.
• Rekonosé i duna atenshon na outoridat ku ta manehá pais, regulá i mantené òrdu di bo komunidat. Esei ta na interes di tur hende su bienestar.
Segun Felix, “den tur e punto nan ku m’a trese dilanti, e palabra RESPONSABILIDAT ta presente SIN ku e ta wòrdu menshoná.
Pero ta kuné bo sentido di responsabilidat ta kuminsá evaluá i tuma desishon riba tur loke presentá den bo bida.
Nos komunidat ta pasando den momentunan ku nunka ántes nos a konosé aki na Boneiru.
E Covid-19, huntu ku tur su variantenan nobo, ta birando un menasa hopi serio pa nos. Mira kon na hermana islanan Aruba, Korsou, pero tambe Hulanda, Merka i igualmente sobrá di mundu kuantu tristesa i restrikshónnan e ta trese den bida diario di tur hende. Ta algu ku ta distruí ekonomíanan, kita posibilidat pa hopi di nos gana un pan.
No opstante ku tin bakuna(nan) ku por yuda salba bida di hende, lo dura ainda un tempu promé ku nos tin né bou di kòntròl. Esei no kiermèn ku nos a eliminé, pasó e no ta bai.
E t’ei pa keda. Simplemente e bakuna ta yuda pa e no por hasí bo daño estravagante.
Si nos ke yega pa nos tin nos isla bèk manera antes, awor ta ora manera ta spera di un bon suidadano di Boneiru, pa nos tende i sigui al pié de la letra lo ke nos Gezaghebèr ta bin ta urgi pa nos tur hasi i logra huntu na bienestar di nos tur.
Nos mester tene nos mes un tempu estriktamente na su òrdu nan pa nos por logra bira e rumbo ku Covid-19 ké duna nos isla.
Sòru pa bo tuma bon nota di e medidanan tumá i sigui nan.
Ami, Gaby Felix, un suidadano konosí di edat, ku a logra hopi ku yudansa di Dios, di mi famia nan i no menos di boso mi ko-siudadanonan, ta supliká boso mi pueblo di Boneiru, pa nos tur ban karga nos RESPONSABILIDAT siguiendo guía di nos suidadano mayó, ku mester guía nos komunidat i isla den e temporada difísil ku tantu é komo nos tur huntu mester enfrentá.
Ban kumpli ku tur e medidanan ku a wòrdu imponé, inkluiendo bakunashon pa pronto Boneiru por ta bèk den “running” manera nos a kustumbrá. Boso tambe hóbennan…. huntu nos por”, Gaby Felix a tèrminá bisando.


text:
DEN HAAG – Aruba, Kòrsou i Sint Maarten ta haña un fiansa barata pa kubri e seis simannan binidero. Esei minister Raymond Knops (Relashonnan den Reino) a partisipá despues di Konseho di Minister di Reino.
Ku un fiansa di emergensia di Den Haag e gobièrnunan di Aruba, Kòrsou i Sint Maarten por pèrkurá pa tin sufisiente sèn den kaha di estado pa tene gobièrnu aktivo. Ku esaki por ehèmpel por yuda míles di habitante tambe ku un entrada.
Ku e desishon aki Knops pa un gran parti ta sigui e konseho kontroversial di e kolegionan di konseho Cft i Caft. Te aki dos aña e islanan mester kuminsá paga bèk. Hulanda no ta pidi interes tampoko pa e fiansa.
Konseho kontroversial
Cft (Kòrsou i Sint Maarten) i CAft (Aruba) ta konsehá minister Knops pa sostené e islanan den forma di un fiansa. E konseho a bira kontroversial ora tres miembro di e komishon di Aruba, Kòrsou i Sint Maarten e siman aki den un karta ekstensivo a distanshá nan mes di e konseho ei.
Segun nan tres e konseho ta tene muchu poko kuenta ku ‘e seriedat di e situashon den e paisnan karibense’ i ‘e konsekuenshanan sosial i ekonómiko di e krísis’.
Tambe e miembronan di e komishon ta haña ku e konseho ta ignorá ‘e pensamentu di solidaridat di e statüt di Reino Hulandes’. P’esei nan ta konsehá pa kambia un parti di e sosten den un donashon.
‘Mi ta kontentu ku loke tin riba mesa? Nò, pero di tur manera ta un kuminsamentu’
-Guillfred Besaril minister plenipotensiario di Aruba
E islanan ta reakshoná mas optimista. “Riba término korto nos por hasi algu si na e nesesidatnan sosial. Tin un perspektiva pa e temporada binidero”, minister plenipotensiario Anthony Begina di Kòrsou ta bisa.
“Mi ta kontentu ku loke tin riba mesa? Nò, pero di tur manera ta un kuminsamentu” Guillfred Besaril minister plenipotensiario di Aruba ta bisa.
“Nos ta masha bon na kaminda kaba ku sosten na pueblo kaminda ta nesesario. Ku e medidanan aki nos por hasi mas lihé i trata mihó”, representante di gobièrnu Carol Voges di Sint Maarten ta bisa.
Negoshashonnan pa e lunanan binidero ta kuminsá
E simannan binidero lo tene kombersashonnan tokante e término largu. E islanan ta bisa ku nan mester di sentenar di mion èkstra, pasobra e ekonomia a kai den otro pa motibu di e krísis di corona. Ku esaki nan ke trata di tene kompanianan riba pia i por lo pronto laga sigui paga e entradanan.
Knops ke mira reformashon
Gabinete hulandes ta haña ku e islanan despues di e seis simannan ta na turno, pa medio di mas reformashon i ekonomisashon.
“E krísis aki ta prueba ku e defensa finansiero di e islanan ta masha vulnerabel”, Knop ta bisa. “Awor ta e krísis di corona, i un be tin un otro krísis atrobe. Laga nos no spera, pero esaki por sosodé djis numa i bo mester prepará pa esaki si.”
Donashon òf nò?
P’esei e gobièrnunan di Aruba, Kòrsou i Sint Maarten ta spera fervientemente riba un donashon di Hulanda, pasobra nan ta teme ku di otro manera e islanan lo no logra finansieramente. Mester paga e interesnan riba e debenan ku tin kaba tambe.
Hulanda no ta ekskluí un donashon mas, ounke e siman aki delantá Cft a deskonsehá esaki.
“Aki dos aña semper bo por disidí kiko e pais a hasi pa reformá. E ora ei pa un parti aun bo por hasi esaki den forma di un donashon, eventualmente”, minister Knops a bisa. Mi no por antisipá riba esaki ni mi no ke tampoko.”


text:
KRALENDIJK – Djasabra benidero, 25 di yüli ta Dia di Penshonado. A bira un tradishon kaba ku tur aña riba e dia akí, Union di Penshonado pa Adelanto i Hustisia (UPAH) sekshon Boneiru ta tene un selebrashon pa su miembro- i invitadonan. Lástimamente debí na e situashon ku mundu ta pasando aden pa motibu di coronavírùs i medidanan korespondiente pa evitá grupo grandi, di distansia soshal i di higiena ku gobièrnu a introdusí, direktiva di UPAH Bonaire ta anunsiá ku e selebrashon anual akí no por tuma lugá e aña akí.
Dia di Penshonado no ta un dia pa selebrá so, pero tambe pa para ketu i reflehá riba kiko ta nifiká pa ta un penshonado. Ser penshonado ta un privilegio, despues di a kontribuí pa añanan pa medio di labor prestá na benefisio di nos komunidat, gobièrnu-, òf kompania- i entidatnan liá ku gobièrnu.Dia di Penshonado ta un dia pa reflehá tambe riba derechonan atkerí pa medio di e penshun ku a konstruí a traves di añanan di labor i kon ta protehá interes di penshonadonan kontra e diferente menasanan ku tin pa medidanan di ousteridat relashoná ku COVID-19 i e situashon finansiero mundial.
Di otro banda mester para ketu tambe na e debilidatnan ku e edat di penshun ta trese kuné. Esei klaramente a keda demonstrá den e époka di coronavírùs akí, kaminda partikularmente e grupo di grandinan a resultá di ta esun di mas vulnerabel pa COVID-19. P’esei nos mester ta èkstra kouteloso i protehá nos mes bon. I esei ta hustamente e motibu tambe pa kanselá e selebrashon di e aña aki komo prekoushon. Den e tempu difísil akí di coronavírùs, direktiva ta supliká tur penshonado pa prevení i tene nan mes na e reglanan ku outoridatnan ta stipulá i pa kuida kurpa.
For di awor direktiva di UPAH Bonaire ke felisitá tur miembro i nan famia riba dia di penshonado. Felis Dia di Penshonado dia 25 di yüli 2020.